Jubilatutako alminteek lankideen esker ona jaso dute - Sakana - Guaixe.eus\nJubilatutako alminteek lankideen esker ona jaso dute\nGuaixe 2022-03-29 09:03\nAlejandro Galartza Zelaia eta Santi Agirre Galartza lankide ohien aitortza jaso zuten. UTZITAKOA\nUdalarendako lana utzi bazuten ere, asteazkenean lankide ohiekin elkartu eta haiengandik opari bana jaso zuten.\nDagoeneko ez dira herriko alminteak Alejandro Galartza Zelaia Bakaikun (aspaldi) eta Santi Agirre Galartza Iturmendin (abendutik). Hala ere, lankideengan arrastoa utzi dute eta, horregatik, asteazkenean aitortza egin zieten. Harreman onaren seinale, garai batean herri bateko edo besteko elkartean gosaltzera elkartzen ziren udal langileak. Halakorik aspaldi ez zuten egin eta ohitura asteazkenean berreskuratu zuten.\nGalartza eta Agirreren lankide ohiek eskerrak eman zizkieten “elkarrekin lan egin dugun denboragatik, izan ditugun une gozo eta garratzengatik baita une motel eta gaziengatik ere!” Udalen lanean izan ziren bitartean “elkarrekin egin ditugun barre eta negarrengatik, adiskidetasun eta elkarrenganako konfiantzagatik, eta, noski, elkarrekiko haserre eta desadostasunengatik ere bai!” ere topa egin zuten. Azken batean, “bizitza pertsonala osatzen duten une eta denbora honengatik guztiagatik” eta lan erretiroa hartu duten Galartzari eta Agirreri lankide ohiek opa zieten “oso merezia duzuen bizitza luzea izatea, zuendako eta zuen kuttunendako”. Besarkadak izan ziren eta “ahazten ez zaituztegun lagun gisa gogora gaitzazuen” eskatu zieten biei bi udaletako lankide izandakoek.\nGaur egun bi udaletako alminte postuak behin behinean beteta daude babestutako gizarte enpleguaren bidez. Udalek lanpostua betetzeko deialdia egitea aztertzen ari dira.


Mercadonako hortxatak - Mercadona\nHortxata eta txufa-edari azukre gehigarririk gabea\n2020ko maiatzaren 15a\nEdari freskagarri bat hartuko zenuke? Beroa nabaritzen hasten denean, aukera bikaina da baso bat txufa-hortxata fresko eta goxo.\nHortxata da txufa kontsumitzeko modurik ezagun eta gozoena. Aspalditik, edari hau Valentziako gastronomiako enblema da. Mercadonan, hortxatak eta txufa-edariak ditugu, basokada hotz bat har dezazun.\n1.600.000 kg txufa lehor inguru erosteko asmoa du Mercadonak, J. García Carrión Totaler Hornitzaileari (Castellón prestatzen eta ontziratzen du, Segorbeko inslatazioetan).\nBadakizu zer onura dituen? Hacendado txufa-hortxatak Valentziako hortxata onenaren ezaugarri guztiak ditu, oso goxoa da eta oso freskagarria.\nBatez ere txufa, ura eta azukrea ditu, eta:\nTxufa-portzentaje handia (% 14)\nEz du esnerik, ez laktosarik, ezta glutenik ere\nOso hotza kontsumitzea gomendatzen da\nTxufaz gozatu nahi baduzu, baina kaloria gutxi behar badituzu, badugu konponbidea: Hacendado txufa-edari azukre gehigarririk gabea\nEdari honek elikagai goxo horren abantaila guztiak ditu, eta ezaugarri hauek:\nEz du azukre gehigarririk\nNahi al duzu bizkotxo bat prestatu limoi-kremaz betea eta glutenik gabea? Ikusi gure errezeta goxoa.\n% 100 xilitol duten txikleak: zure hortzak zaintzeko osagarri\nPolvito izozkia, zapore-konbinazio bikaina


Atez ateko sistema birziklatu behar al da?\nSortzen ditugun hondakinen portzentaje altua birziklagarria dela oinarri duen hondakin-bilketarako sistema da atez atekoa.\nHorretarako, herritarren parte-hartzea eskatzen du materialak hautatu eta sailkatzeko. Ondoren, hondakinak kalean dagoen zintzilikari batean uzteko egutegi bat zehazten du, baita jasotzeko ere, kalean denbora asko geratu ez daitezen.\nBilketa-ordutegietara moldatu ezin diren herritarrentzat, larrialdiko-puntuak esparru itxiak aurreikusten dira. Horietara identifikazio-txartel batekin sartu daiteke, urteko 365 egunetan edozein ordutan hondakinak utzi ahal izateko. Honaino dena ondo.\nGure eraikinean ez da zintzilikaririk ezarri, eta hondakinak portaleko lurrean uzten ditugu. Modu errazean sartzen dira buztan luzedun animaliatxoak, eta bertan, jaki estra topatzen dute.\nGure herrian, orokorrean, ez dugu inoiz ikusi orain bezainbeste buztan luzedun animalia, korrika kiroldegiaren ondotik edo udaletxearen paretik, baita zintzilikarian dauden poltsetatik gora igota ere, batzuetan (gutxiengoa), egun argiz. Kolonizatu duten etxerik bada, eta gauetan, lasterketak egiten dituzte sabai aizunen gainetan edota garaje-esparruetan.\nHonen inguruan, osasun sailak izango du zeresanik; gure ustez, sistema deserosoa da, ez da osasungarria eta giza-osasunarentzat kaltegarria izan daiteke. Izan ere, hondakinak portalean utzi eta bertan pilatzea, jarduera natural/normal/logikotik kanpo dago, eta eragindako zikinkeriaren hedapena eragin dezake.\nBaina jarrai dezagun. Behin hondakinak birziklatzen direnean, materia organikotik konposta lortzen da, landareentzat ezinbesteko nutrientea. Horren erosketatik irabaziak jasotzen dira, bilketa selektiboa errentabilizatzen du, baina... zoritxarrez, Gipuzkoan daukan merkatua gutxienekoa da eta diru-sarrerak oso eskasak dira; aurkeztutako zenbakiek ez dute kuadratzen eta konposta soberan daukagu. Zer egin dezakegu horrekin, orain?\nHori horrela, galdera luzatzen dugu: atez atekoa deritzogun hondakin bilketa sistema bera birziklatzea beharrezkoa al da?


Ota�ok eta Otaegik finalean izateko urrats garrantzitsua egin zuten - GARA\nUrrezko lehiaketa | Finalerdia\nOta�ok eta Otaegik finalean izateko urrats garrantzitsua egin zuten\nOtaegik eta Otañok Binakako Txapelketako finalean izateko urrats garrantzitsua egin zuten atzo Iraetan, nahiz eta itzulerako saioa ere jokatu beharko duten. Mugertza II.ak eta Atutxa II.ak lan handia egin beharko dute bigarren saioan finalean izan nahi baldin badute.\nBikote bakoitzak sei lan egin behar izan zituen atzoko saioan, eta lehenengo biak gipuzkoarrak eta bizkaitarrak irabazi baldin bazituzten ere, gero egungo txapeldunak hobeak izan ziren. Hala ere, amaierako lanera bitarte ez zen erabaki, baina hor sekulako aldea kendu zieten aurkariei.\nLehen proba 45 ontzako enborra zeinek kolpe gutxiagotan moztu zen, eta bigarrengoa, berriz, erlojuz kontra bi 45 ontzako ebakitzea, aizkolari bakoitzak bat. Horiek irabazi zituzten Mugertzak eta Atutxak. Lau kolperen aldea kendu zieten lehen lanean, eta alde hori beste hiru segundotan gehitu zuten. Hortik aurrera, ordea, txapeldunak aldea murrizten hasi ziren, eta hirugarren lanean aldeari buelta emanda zeuden, eta iraupen probara 20 segundoko tartea alde zutela heldu ziren Joseba Otaegi eta Unai Otaño. Hor, txanda librean, bikote bakoitzak bi 45 ontzako, bi kana-erdiko eta bi 60 ontzako erdibitu behar izan zituen, eta aise irabazi zuten. Otañok eta Otaegik 10 minutu eta 20 segundoan amaitu zituzten lanak, eta 12 minutu eta 15 segundoan Mugertzak eta Atutxak. Lan guztiak burutzeko 19 minutu eta 17 segundo behar izan zituzten Otaegik eta Otañok, eta aurkariek, 21 minutu eta 32 segundo.


Berriak - Ezkerraldenda\n“COMERCIOS SLOW DENDAK”\nEzkerraldenda federazioak “COMERCIOS SLOW DENDAK” kanpaina aurkeztu du. Honen helburua ezkerraldeko eta meatzaldeko saltokietan erosketa arduratsuak eta iraunkorrak bultzatzea da. Ekimena Eusko Jaurlaritzako Merkataritza eta Turismo Sailarekin elkarlanean jarri dugu martxan. Duela hamarkada bat baino gehiagotik “Slow” mugimendua...\nEzkerraldea eta Meatzaldea Zure Eskura\nDagoeneko “Ezkerraldea eta Meatzaldea zure eskura” kanpaina hasi da. Hemen xehetasun gehiago uzten dizuegu. Maiatzak 21 arte erosketak egiten dituzten bezeroek ezkerraldeko eta meatzaldeko erakargarri turistikoak ezagutzeko zozketa batean parte hartuko dute. 30€ baino gehiagoko erosketa egin behar...\n25 apirila 2017\nAurten Ezkerraldenda Federazioak, BFAren laguntzaz, Ezkerralde eta Meatzaldean ezagunak diren pertsona batzuen eskutik gure merkataritzaren ondasunak zabaldu nahi ditu. Horretarako Gure Dendak izeneko 6 programa berezi igorri dira.\n22 abendua 2016\n28 azaroa 2016\nPasaden urtean egin zen bezala, aurten ere, Ezkerraldendak ENKARTUR (Enkarterriko Turismoa) eta BFArekin batera ENKARTUR-rek antolatutako Ate Irekien jardunaldietan parte hartu du.\n24 ekaina 2016


2022-2023 ikasturterako Lanbide Heziketa Goi maila, Erdi mailako Zikloak eta Oinarrizko LH egiteko IZEN EMATEA ZABALIK - Zaraobe Institutua\nHasiera / 2022-2023 ikasturterako Lanbide Heziketa Goi maila…\nLANBIDE HEZIKETAKO eraikuntza Zaraoben\nErdi-mailako Zikloa: Mantentze-lan elektromekanikoak\nErdi-mailako Zikloa: Mendekotasun egoeran dauden pertsonentzako arreta\nErdi-mailako Zikloa: Mekanizazioa\nGoi-mailako Zikloa: Mekatronika industriala\nGoi-mailako Zikloa: Gizarteratzea\nOinarrizko LH: Zura eta altzariak\nLHko hainbat ikasgela\nIzen ematearen burutzea:\n(AURREMATRIKULA IKASLE BERRIENTZAT SOILIK IZANGO DA)\nEZINBESTEKOA da aurrematrikula egitea, ohiko matrikulatze-aldian ikasle onartua izateko.\nzuzenean, ikastetxeko idazkaritzan, 2022ko maiatzaren 9tik 27ra arte\nONLINE (Ikasgunea atarian) maiatzaren 27ra arte\nerakunde publiko ofizialetan, hala nola Zuzenean edota Postetxean.\nOharra: B+ (AB + D) ereduetan eskaitzen diren zikloetan plaza bat lortzeko aukera gehiago izan dezazun, oso gomendagarria da B eredua beti lehenik aukeratzea, eta, ondoren, gainerako ereduak.\nEskatzailearen espediente akademikoa eta NAN dokumentuen aurkezpena: ekainaren 30era arte.\nBehin-behineko onartu eta ez-onartuen zerrendak: uztailaren 8a.\nZerrendei erreklamazioak: uztailaren 12ra arte\nBehin betiko zerrendak: uztailaren 14a\nI. epea: uztailaren 15etik 19ra\nII. epea: uztailaren 21\nIII. epea: uztailaren 26tik 27ra\nEzohiko matrikulazio-aldia: uztailaren 28a eta 29a eta irailaren 1etik urriaren14era\nHURBIL ZAITEZTE ZARAOBERA ETA TRAMITE GUZTIAK EGITEN LANGUNDUKO ZAITUZTEGU!


Gizona ogia irabazten duena / Emakumea etxekoandre - Fitxa - gipuzkoa\nEmakumeen eta gizonen arteko laneko desberdintasunak mantendu egiten dira, Gipuzkoan oraindik agerikoa den eredu baten herentzia gisa.\nEuskal Autonomia Erkidegoan eta, logikoa den moduan, baita Gipuzkoan ere, emakumeak lan merkatuan era masiboan sartzea (“emakumeen iraultza isila” deitua) XX. mendeko 80ko hamarkadako lehen erdialdean kokatu ohi da. Ondorioz, gaur egun emakume gehienek parte hartzen dute merkatuan, baina oraindik ikusgarri dira aurreko ereduaren aztarnak, familia eredu tradizionalarenak, horretan gizonek merkatuan egiten baitzuten lan eta emakumeak etxeko lanetan bakarrik aritzen baitziren.\nEmakumeen ordezkaritza izugarri handia da biztanleria ez-aktiboan, biztanleria horretan % 58 egiten baitute Gipuzkoan; dena den, ez-aktibo izendapen hori ez da batere egokia. Aitzitik, ordezkaritza txikiegia dute beste kolektiboetan, zeren eta biztanleria aktiboaren zein biztanleria landunaren % 47 baitira, eta portzentaje bera ematen dute, halaber, langabezian den biztanleriaren kasuan ere. Jarduera eta okupazio tasekin gertatzen denaz bestela, izan ere horiek antzeko eredua, oso eredu argia, erakusten dute lurralde guztietan (gizonen tasak emakumeenak baino handiagoak dira), sexuaren araberako langabezia tasek ez dute beti eredu bera erakusten.\nLangabezia lehen mailako arazoa bihurtu da Atzeraldi Handian zehar, eta langabeziak kolektibo guztiei eragin badie ere, ez die guztiei intentsitate berarekin eragin. Gipuzkoan, langabeziak gehien eragin dion kolektiboa gazteena da. Lurralde esparru txikiagoetarako analisiak erakusten digu ezen, lehen-lehenik, langabeziak eragin desberdina izan duela eskualdeetan, eta, esaterako, Urola Kostako gainontzekoan langabezia tasa ez da % 10era iristen eta beste batzuetan, Irun edo Eibarren kasu, % 20ra hurbiltzen da. Bigarrenik, ikusten da oraindik ere badirela langabeziak emakumeei gehiago eragiten dien zonak, Debabarreneko edo Tolosaldeko parte batzuk esaterako. Aldiz, beste zona batzuetan langabeziak lazkiago eragin die gizonei, enplegua maskulinizatuago dagoen sektore ekonomikoen krisiagatik; Arrasate dugu esanaren adibidea.


"Googaz 3.0": Merkataritza lokalak zure laguntza behar du, prest? — Gaztezulo\n"Googaz 3.0": Merkataritza lokalak zure laguntza behar du, prest?\n"Googaz 3.0": Merkataritza lokalak zure laguntza behar du, prest? "Googaz 3.0" proiektua gazteetatik eta gazteentzat sortu du, euskal merkataritza lokalen arazoei irtenbidea bilatzeko helburuz. Bihar, otsailak 13, Azkoitian eta Sopelan izango dira. https://www.gaztezulo.eus/albisteak/googaz-3-0-merkataritza-lokalak-zure-laguntza-behar-du-prest https://www.gaztezulo.eus/albisteak/googaz-3-0-merkataritza-lokalak-zure-laguntza-behar-du-prest/@@download/image/IMG_7131.jpg\n"Googaz 3.0" proiektua gazteetatik eta gazteentzat sortu du, euskal merkataritza lokalen arazoei irtenbidea bilatzeko helburuz. Bihar, otsailak 13, Azkoitian eta Sopelan izango dira.\nEgitasmo hau aurrera atera dutenek udalerri ezberdinetan lehiaketak antolatu dituzte. Honela, bertako merkataritzaren egoera aztertuko da eta hobekuntzak proposatuko dituzte. Gainera, pandemia egoerak ahalbidetzen badu, uztailean irabazleek Europan zehar bidaiatuko dute beste esperientziak ezagutu eta hauek Euskal Herrira ekarriz.\nGoogaz 3.0 proiektuak frogatu nahi du gazteek talentua erruz dutela eta gauzak hobetzeko gogoz daudela. Hori dela eta, ideiak ematen hasi nahi dute bertako merkataritza berpizteko. Honen harira, EAE mailan lehiaketa bat antolatu da dozena bat udalerritan ospatuko dena. Aipatu bezala asteburu honetan Azkoitian eta Sopelan izango dira eta bertan ginkanak antolatuko dira. Hauetan parte-hartzaileek saltoki ezberdinak bisitatuko dituzte eta hauen puntu ahulak aztertzeaz gaindi alternatibak proposatuko dituzte.\nKonfinamendu perimetrala dela eta, lehen proba hauetan udalerri horietakoek bakarrik parte hartu ahal izango dute, baina antolatzaileek espero dute egoera hau laster hobetzea eta parte hartzeko gogoz dagoen 18-30 urte bitarteko edozein gaztek parte hartzea. Izan ere, aipatutakoez gaindi beste zenbait ekitaldi jada itxita dituzte. Honela, otsailaren 27an Elgoibarren izango dira, otsailaren 17an eta 24an Gasteizen eta, oraindik zehaztu gabe baldin badaude ere beste datak, Bilbon, Amurrion, Balmasedan, Gernikan, Leioan eta Santurtzin ere izango dira. Donostia eta Ermuko udaletxeekin ere harremanetan jarri dira.\nZertan datza Googaz 3.0 egitasmoak?\nEgitasmoaren dinamikaren barruan parte-hartzaileek hiru pertsonako taldetan antolatu beharko dute eta mugikorreko aplikazio jakin baten bitartez bisitatu beharreko saltokiak ezagutuko dituzte. Behin bertara hurbildu eta hauek aztertu ondoren dituzten alde indartsuak eta ahulak aztertuko dira eta hobetzeko proposamenak pentsatuko dituzte. Lehen taldea goizeko 10:00etan hasiko da eta azkenak arratsaldeko 20:00etan amaituko dugu. Hori bai, talde bakoitzak bere herriko ibilbidea egiteko gehienez ordubeteko denbora izango du. Saltoki berdinetara bisitak errepikatuko dira eta hori dela eta, besteen proposamenak sakondu ahal izango dira azken emaitza aberasgarriago bat lortuz.\nUdalerri bakoitzeko irabazleak lehiaketako bigarren fase batera igaroko dira. Bertan, probintzia bakoitzeko onenek aurrez aurrez lehiatu beharko dute. Proiektu berriak aurkeztuko zaizkie eta hauei irtenbidea eman beharko diote. Horrez gaindi, herri guztian zehar, saltoki guneetan aurkituko diren erronka eta arazoei aurre egin beharko diete. Azkenik, pandemiak ahalbidetzen badu, proba honetako irabazleek saria izango dute: Europara bidaia! Birusa dela eta, uztailean oraindik mugak baldin badaude, maila nazionalean bidaia egiteko aukera hausnartzen ari dira.\nLehiaketan lortutako emaitzekin saltokien inguruko ikerketa sakon bat burutzea da helburua. Liburua argitaratu egingo da, merkatariek eta udaletxeek bertako ondorioak aplikatu ditzaten merkataritza lokala hobetzeko.\nProiektu honen sorburuan Mondragon Unibertsitateko bederatzi graduko ikasle daude. Googaz 3.0 proiektua millenialentzat eta edozer gauzarekin konformatzen ez direnentzat sortua da eta helburu nagusia euskal gazteak motibatzea da, euren bizitzen jabe sentitu daitezen.


Saioa Alkaiza irabazle Nafarroako Bertsolari Txapelketan — Gaztezulo\nSaioa Alkaiza irabazle Nafarroako Bertsolari Txapelketan Lehen aldiz finalera iritsita lortu du garaipena, Eneko Lazkozekin izandako buruz burukoaren ostean. Estitxu Arozenak jantzi zion txapela Alkaizari. https://www.gaztezulo.eus/albisteak/saioa-alkaiza-irabazle-nafarroako-bertsolari-txapelketan https://www.gaztezulo.eus/albisteak/saioa-alkaiza-irabazle-nafarroako-bertsolari-txapelketan/@@download/image/image_large.jpg\nLehen aldiz finalera iritsita lortu du garaipena, Eneko Lazkozekin izandako buruz burukoaren ostean. Estitxu Arozenak jantzi zion txapela Alkaizari.\nKanpoan elurra eta hotza izanagatik, giro beroa izan zen atzo Iruñeko Anaitasuna kiroldegian. Nafarroako Bertsolari Txapelketako finala zen jokoan eta entzuleak bertsoak entzun eta gozatzeko gogoz zeuden. Julio Soto Ezkurdia, Saioa Alkaiza Guallar, Eneko Fernandez Maritxalar, Joanes Illarregi Marzol, Eneko Lazkoz Martinez, Josu Sanjurjo Altzuri, Xabat Illarregi Marzol eta Xabier Silveira Etxeberria aritu ziren bertsotan finalean. Lehen zatiko ariketak egin ondoren, Saioa Alkaiza eta Eneko Lazkoz igaro ziren buruz burukora eta puntukako, seiko motzeko, eta kartzelako lanen ondotik, Alkaizak lortu zuen garaipena.\nEstitxu Arozena Albizuk jantzi zion txapela aurtengo irabazleari, eta bereziki une hunkigarria izan zen hura. Izan ere, Arozenarekin hasi zen Alkaiza bertso munduan. Gainera, duela 26 urte, Bertsolari Txapelketa bat irabazitako lehen bertsolari emakumea da Arozena, eta atzoko irabazlea ere finaleko emakume bakarra izan zen, eta diskurtso aldetik ale ederrak eta aberasgarriak utzi zituena. Irabazleari txapela jantzita, bertsolari, bertso irakasle, eragile eta antolatzaile gisara bertsolaritzaren alde egindako lana eskertu nahi izan dio Nafarroako Bertsozale Elkarteak Arozenari. Arozenak bertsotan alaba bezala hasi eta bertso-ama izatera iritsi zela adierazi zuen, eta "ohorea" izan dela familia hazten ikustea. Alkaizak ere bertso gogoangarria abestu zuen amaierako agurrean, buruan txapela zuela: "Besarkada bat langile/ auzoetako aldera/ erdaldunen seme-alabok/ hor ikasi dugu euskera/ eta mundu bat jaso/ dugu horrekin batera/ euskarak behar du ofiziala/ Lesakatik Cascantera/eta orain musu handi bat/ iraultza den gorputzera/ ez-bitarra, queer-a, transa/ marika eta bollera/mundua ederragoa/ da hurbilduz bazterrera".\nSailkapenari dagokionez, buruz burukoa jokatuko lehen bi bertsolarien atzetik, Julio Soto, Joanes Illarregi, Xabier Silveira, Xabat Illarregi, Josu Sanjurjo eta Eneko Fernandez geratu ziren, hurrenez hurren. Lehen bost sailkatuek 2022ko Bertsolari Txapelketa Nagusian parte hartzeko aukera izango dute. Iruñeko Nafarroa Arenan jokatuko da txapelketa horren finala.\nAnder Aranburu Arriola izan zen saioaren aurkezlea eta Alaitz Rekondo Ferrero aritu zen gaiak jartzen. Epaimahai lanetan, berriz, Amaia Telletxea, Cesar Etxeberria, Joseba Beltza, Mikel Beaumont, Nerea Bruño eta Saioa Mitxelena izan ziren.\nFinaleko edukiak sarean eta telebistan\nFinala galdu bazenuen, bertsoaldi onenak ikusgai izango dira Bertsoa.eus sareko plazan. Alkaiza txapeldunari Amaia Goikoetxea kazetariak egindako elkarrizketaren bideoa ere argitaratuko dute asteazkenean eta baita finalaren osteko gainontzeko finalisten hitzak ere. Hitzetik Hortzera telebista saioak Nafarroako Bertsolari Txapelketako finalak emandako bertsoaldi onenak eta txapeldunaren hitzak bilduko ditu, datorren igandean, 15:00etan, ETB1en.


topic_facet:"Gizarte eta kultur zerbitzuak (Lanbide Arloa)" topic_facet:"Haur hezkuntza (Heziketa zikloa). Goi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila"\nProposatutako gaia: Gizarte eta kultur zerbitzuak (Lanbide Arloa) Proposatutako gaia: Haur hezkuntza (Heziketa zikloa). Goi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila\nGizarte eta kultur zerbitzuak (Lanbide Arloa) 2 Gorputz eta kirol ekintzak (Lanbide Arloa) Haur hezkuntza (Heziketa zikloa). Goi maila 2 Lanbide Heziketa 2 Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila Gehiago ... 2 Oinarri biologikoak,osasuna eta lehen sorospenak (Modulua) 2 Osasun arreta (Modulua) 2 Osasungintza (Lanbide Arloa) 1 Animazio soziokulturala eta turistikoa (Heziketa Zikloa). Goi maila 1 Dietetika (Heziketa zikloa). Goi maila 1 Elikadura orekatua (Modulua) 1 Etxez Etxeko Laguntza (Modulua) 1 Gastronomia eta nutrizioa (Modulua) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haurraren autonomia pertsonala eta osasuna (Modulua) 1 Lehen laguntzak (Modulua) 1 Lehen laguntzak eta uretako sorospena (Modulua) 1 Osasun larrialdiak (Heziketa zikloa). Erdi maila 1 Ostalaritza eta Turismoa (Lanbide Arloa) 1 Sukalde zuzendaritza (Heziketa zikloa). Goi maila Guztiak ikusi ... gutxiago ...\n1 D´Elikatuz. Elikadura eta Gastronomia zentroa 1 Ealo Garcés, Marina\n2 Curriculumeko baliabideak 1 EIMAk onetsitako materialak


Kudeatu Android fitxategiak haririk gabe | Androidea\nWindows: Nola kudeatu Android fitxategiak haririk gabe\nOndorengo bideo-tutorialean, sare sozial desberdinetatik zuzenean iristen zaizkigun eskaerei erantzun Androidea, Fitxategi esploratzaileak eskaintzen digun soluzio integrala azaldu nahi dut ES File ExplorerHorrekin, guztiz haririk gabeko konexioa sortu ahal izango dugu kudeatzeko modu azkar eta erosoan gure Android terminaleko fitxategi guztiak USB kablea konektatu gabe.\nLogikoki horretarako beharko dugu Wi-Fi sare berera konektatuta egon, bai lanean dagoena, bai etxean dagoena, eta aplikazioa instalatuta dute gure Android-en ES File Explorer zer egin dezakezu lortu esteka beretik.\nBideoan zehazten ditudan pauso guztiak jarraituz, bai ES File Explorer aplikazioan bertan lehenik konfiguratu behar dugun lehenik eta baita Windows-etik konexio berria sortuz, gailura nahi dugunean konektatu ahal izango dugu Android gailutik konexioa aktibatuta, horretarako lasterbide bat sortu dugu mahaigainean eta sartu Nire ordenagailua tik Windows.\nKontuan izan behar da bideoan esan badizuet sar dezakegula gure Android sistemaren fitxategiak, Sistemaren erroan aukera hau horrela dela esan nahi dut Sustraia egin duten erabiltzaileek soilik aktiba dezakete zure Android-erako, gainerako hilkorrek barne biltegiratze memoria edo kanpoko sd txartela bera kudeatzeko aukera izango dute kanpoko kableatu motarik konektatu beharrik izan gabe.\nZer lor dezakegu haririk gabeko konexioarekin?\nBatera hari gabeko konexioa Android eta gure Windows-en artean ES File Explorer-en bidez, fitxategiak ordenagailutik Android terminalera eta alderantziz transferi ditzakegu, hori guztia bi minuturo USB kablea konektatzeko kezkarik edo arazorik gabe. Gainera, gure Android errotuta duten erabiltzaileek, root karpeta edo gure sistema osoko fitxategietara sarbidea izango dugu nahi dugunaren segurtasun kopia bat egin ahal izateko edo sistemako fitxategiak, hala nola apk-a bezalakoak atera edo ezabatu ahal izateko.\nOharra: bideoan agertzen ez den arren, Windows-en konexio berria sortu ondoren, konexioaren lehenengo exekuzioan, egin beharko dugu adierazi erabiltzaile izena eta pasahitza. Hau lehen aldia izango da Windows-ek geroago gogoratuko du gero, ahal bada sarbide azkarragoa lortzeko. Bideoan aipatu dudan moduan, ez dit aukera hori eskatzen, aurretik konexioa konfiguratuta nuelako.\nArtikuluaren bide osoa: Androidea » Android aplikazioak » Windows: Nola kudeatu Android fitxategiak haririk gabe\nKaixo, oso mezu ona, galdera bat daukat, egin dezaket esploratzaile sendoarekin? eta ahal baduzu, tutorial bat egin dezakezu arazorik ez bada\nSamsung Galaxy Alpha prezioa eta merkaturatze eguna: Galaxy S5 bat baino merkeagoa\nSamsung-ek Galaxy Alpha iragartzen du akabera metalikoarekin eta 4,7 hazbeteko pantailarekin


Euskararen Eguna eta Euskaraz Bizi Nahi Dut! herri-lasterketak, Oteitzan biak urriaren 5ean |\n← Lizarraldeko eta Izarbeibarko zazpi eragilek euskara ikastera animatzen\nLizarrako bertso-eskolan izen-ematea zabalik da: haurrak, gazteak eta helduak →\nEuskararen Eguna eta Euskaraz Bizi Nahi Dut! herri-lasterketak, Oteitzan biak urriaren 5ean\nPosted on 2013/09/17\tby lizarbeibar\n(handiago ikusteko, klikatu irudiaren gainean)\nUrriaren 5ean Oteitzan Irantzuko Mankomunitateko herrien euskararen eguna ospatuko da. Urtero bezala, Mankomunitateko udalerriek txandaka hartzen dute egun hori antolatzeko ardura. Aurtengo jaia berezitasun batekin datorkigu, iaz Lizarran ospatu ziren Euskaraz Bizi Nahi Dut! herri-lasterketak egitarauaren barnean txertatu direla. Horrela, Euskararen Eguna antolatzen duen Irriherrik eta EBND! herri-lasterketa antolatzen duen Lizarrako euskalgintza elkar harturik, egitarau zabala eta atsegina prestatu dute. Hitzordua hor dago beraz: urriaren 5ean Oteitzan.\nDatozen egunotan xehetasun gehiago emanen baditugu ere, gaurkoan hiru ohar emanen ditugu. Lehenik, EBND! herri-lasterketatan izena emateko egunean bertan izena eman badaiteke ere, aldez aurretik Lizarrako euskaltegian egin dezakezu (bertan daude ere EBND! kamisetak eta banderolak salgai); bigarrenik, Euskararen eguneko bazkariko txartelak hartzeko azken eguna urriaren 2a da, Lizarrako, Oteitzako, Aritzalako eta Villatuertako Rural Kutxetan har ditzakezue 12€tan da; azkenik, eguneko egitarauaren bertsio idatzirako, jarraitu irakurtzen.\nOTEITZAKO EUSKARAREN EGUNEKO EGITARAUA\n11,00 Aurpegi margoketa – puxikaflexia.\n12,00 Txalaparta, aurresku\n12,10 Haurrentzako “Euskaraz bizi nahi dut” oztopo-lasterketa. (Izen ematea 11:30etik aitzina)\n12,45 Gazte-helduentzako “Euskaraz bizi nahi dut” oztopo-lasterketa.(Izen ematea 11:30etik aitzina)\n13:00 “Euskaraz bizi nahi dut”: argazkiak atera eta zozketak (mp4 bat, 2 DVD eramangarri, EBND! motxila, 4 EBND opari sorta…)\n14,00 Herri bazkaria. Urdaiazpiko,gazta eta AEKn euskara ikasteko beka baten zozketa.Tiketak, urriak 2a baino lehen Oteitza, Bilatorta, Aritzala edota Lizarrako Caja Ruralen 12 eurotan. Ondoren ginkana.\n16,00 Ipuin kontalaria. Ines Bengoa.\n19,30 Ezen Balea eta Mala Pecora; afaltzeko, bokatak\nPost hau EHE, Euskaltegiak, Euskaraz bizi nahi dut, Garean, Irriherri, Mintzakide, Multimedia atalean publikatu zen. Gogokoetara gehitzeko lotura iraunkorra.\nEuskararen Eguna eta Euskaraz Bizi Nahi Dut! herri-lasterketak, Oteitzan biak urriaren 5ean -ri erantzun bat\nNere postekin loturak: Euskararen eguna Oteitzan, asteburu honetan « LINGUA NAVARRORUM\nRT @Nafarroa_Oinez: [EUS] Aste honetan Etxalarren, Leitzan eta Lizarran egon gara. [CAS] Esta semana hemos estado en Etxalar, Leitza y Est… 1 day ago\nGogoratu! Gaur ostirala 17:30ean, #Abartzuza|ko plazan, herri kirolak familian! Ez galdu herriko festez euskaraz go… twitter.com/i/web/status/1… 2 days ago\nHemen dituzue #Lizarra|ko Garean JAI ALAI jardueren argazki galeriak, bideoak, eta bestelakoak: 🎉📸… twitter.com/i/web/status/1… 3 days ago


CUPeko emakumeek irainak eta arbuio matxistak salatu dituzte | EIBZko liburutegia\nOnintza Irureta Azkune / 2016-01-27 / 278 hitz\nHainbat hedabidetan eta sare sozialetan haien ideologiak alboratu eta itxuragatik eta janzteko moduagatik haien izenak zikindu dituztela adierazi dute.\nLaidoak eta gutxiespenak Junts pel Sí-rekin inbestidurarako izan dituzten negoziazio garaian gertatu dira, CUPeko hainbat emakumek eremu publikoan indarra hartu dutenean. Urtarrilaren 27an, Bartzelonan egindako agerraldian CUPeko militanteek adierazi zuten irainen eta gutxiespen matxisten helburua haien izenak zikintzea eta baliogabetzea zela, “eraso nazkagarri, matxista eta bortitz baten” testuinguruan. Alabaina, azaldu zutenez, “bat erasotzen dutenean denok erasotzen gaituzte, eta erasotzaileen aurkako bumeran efektua eragin dezake”.\nAgerraldi publikoan militante bakoitzak berari esandako irainak azaldu zituen:\n“Gabriela Serra naiz, eta zaharra, zatarra eta gizena naiz, baina 64 urteetara borrokatzen iritsi naizelako epaitzea nahiko nuke”. Irainak ez dituzte anonimoengandik jaso. “Zatar amorratua” Barça futbol taldeko Alfons Godall presidenteorde ohiak deitu zion.\n“Anna Gabriel naiz, traidore puta bat, ozpindua eta larrua gaizki jotakoa naiz, eta egin dudan gauza bakarra Herrialde Katalan askeak, sozialistak eta feministak defendatzea izan da”. “Traidore puta” Joan Guirado kazetari, sindikalista eta idazleak deitu zion txio bidez. Sindikalista gisa dimititu egin du.\n“Mireia Boya naiz, eta zakur sarnaduna naizela esan didate lurraldea defendatzeagatik eta erakundeetan okzitanieraz hitz egiteagatik”.\n“Eulalia Reguant naiz, eta atzeratua, tuntuna eta ergela naiz, osasun sistema ehuneko ehun publikoa eta kalitatezko hezkuntza defendatzeagatik”.\n“Mireia Vehí naiz, eta nik oraindik ez dut ezer jaso, baina giza eskubideen urraketak salatzeagatik epaitzea nahiko nuke eta ez nire galtzen neurriagatik”.\nCiutadans alderdi politikoko lider Inés Arrimadasi esandakoak ere salatu zituzten agerraldian: “Arrimadasi egindako deskalifikazioak ere emakumeen aurkako erasoak dira”.\nCUPeko ordezkariek ez dute epaitegietara joko, ez baitute konfiantzarik justiziaren sentsibilitate feminista urrian. Otsailaren 11n beste ekintza bat antolatuko dute Bartzelonan.\nAlbistea garatuago (gaztelaniaz) eta agerraldiko bideoa eldiario.es-eko helbide honetan.\nKategoria Argia astekaria, Azalpen testua, D eredua, DBH 3. eta 4. mailak, Etika eta Filosofia, Euskara, Gizartea, etiketak Bartzelona, CUP, Irain matxistak, Onintza Irureta Azkune by liburutegia. Gorde lotura.


Lau orduz itxiko dute Azkoitia eta Zumarraga arteko errepidea bihar gauean - Azpeitia - uztarria.eus\nLau orduz itxiko dute Azkoitia eta Zumarraga arteko errepidea bihar gauean\nMailo Oiarzabal 2020-10-13 16:21\nAizpurutxon udatik ari dira bidelanak egiten eta trafikoa semaforoen bidez antolatzen. (Nerea Uranga)\nAizpurutxon egiten ari diren lanak medio direla, 22:30ean etengo dute ibilgailuen joan-etorria auzo horren parean.\nGipuzkoako Foru Aldundiak jakitera eman duenez, bihar, urriak 14, Azkoitia eta Zumarraga lotzen dituen GI-631 errepideko zirkulazioa eten egingo dute, Aizpurutxo parean. Errepidea 22:30ean itxiko dute 25,800 kilometro puntuan, eta lau orduz egongo da itxita "gutxi gorabehera".\nAbuztuan hasi zituzten Aizpurutxon oinezkoentzako pasabidea eta zubia eraikitzeko lanak. Hain zuzen ere, Urola ibaiaren gainean oinezkoentzako pasabidea jartzeko lanak hasiko dituzte bihar; 24 metroko luzera duen egurrezko pasabidea kokatuko dute. Aldundiak azaldu duenez, pasabidea muntatuta iritsiko da eta galtzada osoa hartuko duen garabi batekin jarriko dute.


Iruñeko Udala -Nafarroako Jauregia\nKarlos III.aren etorbidea, 1.\n25 eta 50 pertsona arteko taldeetan sar daiteke bakarrik, betiere hitzordua aurretik eskaturik\nGazteluko plaza ondoan dago. XIX. mendearen erdi aldeko eraikin hau Nafarroaren identitate politikoaren ikurrik behiena da egun. Eraikin multzoa José de Nagusiak proiektatu zuen, 1840. urtean; bertan dauka egoitza Gobernuaren Lehendakaritzak, bai eta hainbat administrazio-bulegok ere. Kalean, Diputazioa izenarekin ezagutzen du jendeak.\nSarasate pasealekura ematen duen fatxadak José de Nagusiak egindakoa da. 1951. urteaz geroztik horma-hobietan kokaturik dauden eskulturak Fructuoso Ordunarenak dira, eta Antso VII.a Azkarra eta Antso Nagusia irudikatzen dituzte. Horrez gain, fatxadaren burualdean eskultura-multzo bat dago -hori ere Ordunak egindakoa-; bertan, Nafarroako armarria agertzen da, eta alde banatan, bi gizon: menditar bat eta Erriberako bat.\nBarnean Oin Nagusia gailentzen da, hori baita eraikinaren bihotz administratibo, artistiko eta historikoa. Korridoreetan barna Gobernuaren kargu nagusiak ibiltzen dira, bertan hartzen dira erabakirik garrantzitsuenak eta ospatzen dira ekitaldi instituzionalak. Hona Oin Nagusiko tokirik inportanteenak: Tronu-aretoa -ospakizun ofizialak bertan egiten dira-, Bilkura-aretoa -Gobernu-batzak egiteko tokia-, kapera -1935. urtean eraikia- eta Presidentearen bulegoa.\n1896. urtean, Jauregiaren ondoan, Nafarroako lehengo Artxibo nagusia eraiki zuten; egilea Florencio Ansoleaga izan zen. Lorategia oso atsegina da, eta bertan Iruñeko arbolik garaiena dago, 37 metro luze baino gehiago duen sekuoia bat. José María Gastón de Echeberzek Amerikatik ekarri zuen.


Badator laugarren Udazkeneko Multimedia Eskola • ZUZEU\nBadator laugarren Udazkeneko Multimedia Eskola\nAiaraldea Komunikazio Leihoak Udazkeneko Multimedia Eskolak antolatu ditu laugarrenez. Helburua komunikazio tresnen inguruko formakuntza eskaintzea da, puntako teknologiak ematen dituen aukerak norbanako, elkarte edo interesa duenari euskaraz ezagutaraziz. Horretarako Basalarrina euskaldunen topagunearekin elkarlanean ekitaldi ezberdinak prestatu dituzte. Aurtengo edizioak lau formatu izango ditu: tailerrak, ikastetxeetako multimedia-rallyak, solasaldiak eta bertxiosaio musikatua.\nAzaroaren 20an “Musika taldeentzat multimedia plataformak” solasaldia egingo da Amurrioko Kultur etxean. Hitzordua 17:30ean izango da. Laudion, berriz, “berTXIOsaio musikatua” egongo da 20:00etan Zubiaur plazan. Kantuan Miren Amuriza, Oihana Bartra eta Ander Solozabal ariko dira, aurkezle Izar Mendiguren eta musikari gisa Igor Arzuaga eta Txema Isasi. Gaiak, ordea, ikusleek jarriko dituzte twitter sare sozialaren bitartez #bertxiosaioa eta @aiaraldea aipatuta.\nBiharamunean, azaroaren 21ean, “Umorea, musika eta multimedia euskararen pizgarri” solasaldia egingo dute Laudioko Basalarrina elkartean 19:00etan. Hizlariak Jon Gotzon (Euskadi Gazteako Di-da saioko esataria) eta Zuriñe Hidalgo (Hesian taldeko abeslaria) izango dira.\nLau tailer egun bakarrean\nTailer guztiak larunbatean izango dira, azaroaren 22an. Amurrioko kultur etxean gazteentzako mugikor bidezko laburmetrai tailerra egingo dute 11:00etatik aurrera. Leku eta ordu berean izango da “Aldizkari digitalak nola sortu” ikasteko tailerra ere. Laudion, berriz, Basalarrina elkartea bilakatuko dute tailerren topaleku. 11:00etan Hub Impact proiektua eta filosofia aurkeztuko dute, eta 12:30ean Drone helikoptero bidezko grabazioak nola egin ikasteko aukera egongo da.\nTailerretan parte hartzeko izen-ematea beharrezkoa da. Horretarako ume.aiaraldea.com webgunean izena emateko aukera egongo da. Horretarako epea azaroaren 20an bukatuko da.\n#ume2014, aiaraldea komunikazio lehioa, aiaraldea.com, euskara, komunikazioa, multimedia, Teknologia\nZenbat da 2.300.000?\nGorka Karapeto: "Ez nuen motibazioaren bila joan behar, bera zen nigana etorri behar zena"


Basauri Koral Elkarteak Pedro Bilbaoren eskutik 1946an ekin zion bideari. Bera izan zen abesbatzaren lehenengo zuzendaria. 71 urteko bizitza aktibo eta etengabearen ondoren eta dedikazio eta ilusio handiarekin, abesbatzen artean aintzatespen handia lortu du.\n1973tik Basauriko Abesbatzen Agerketa (gaur egun Basauriko Ahots-Musika Topaketak, BAT) antolatzeaz gainera, bertan parte hartzen du Euskal Herriko, estatuko zein nazioarteko beste hainbat talde garrantzitsuenekin batera. Kultur erakundea izanik Begoñako basilikan egiten den Bizkaiko Abesbatzen Astearen sortzailea eta sustatzailea ere bada.\nHainbat musikari eta orkestren laguntza izan du kontzertuetan. Esaterako, Orkestra Nazionala, Bilboko Orkestra Sinfonikoa, Sinfonietta Riccercare orkestra, Piccolo String harizko seikotea edo Behotsik orkestra. Aspaldian, gainera, Ales Larrazabal piano-jotzailea izaten dute lagun.\nAbesbatza, batez ere, basauritarrek eta ondoko herrietako biztanleek (Arrigorriaga, Galdakao, Bilbo) osatu izan dute eta osatzen dute. Gaur egun adin ezberdinetako 30 bat lagunek abesten dute abesbatzan. Hala ere, guztiek zaletasun bakarra dute: musikarenganako maitasuna.\nHelburu nagusia bai Euskal Herrian bai Euskal Herritik kanpo musika korala sustatzea da, kontzertuak emanez, lehiaketetan eta sariketetan parte hartuz eta abar. Errepertorio zabala dauka unean-unean egokitzen duena: polifoniatik eta folklore nazional eta internazionaletik hasi eta gaur eguneko musika abangoardistara arte, jazz, pop edo gospela ere barnean direla eta euskal konpositoreei tarte berezia emanez. Guzti hori dela eta, hainbat konpositorek Koralari beren beregi eskainitako lanez gainera, musika artxibo garrantzitsua du.\nEgitasmoen artean honakoak dira azpimarratzekoak: musical ezagun bi, “Ederra eta piztia” eta “Mary Poppins”, eta John Rutter, Karl Jenkins, Joel Raney edo J.M. Michel bezalako konpositore garaikide ezagunen lanak.\nIrailean Joel Raney-ren “We Remember Calvary” estreinatu zuen. Arrakasta ikaragarria izan du bai entzuleen bai kritikaren aldetik. Obra hori honakoetan abestu du: koralak antolatzen duen BATean, Begoñako Anaidiak antolatutako Garizumako Eleiz Kontzertuan, Corrales de Buelnako “Jornadas de Canto Coral” izenekoetan eta Aita Donostia Musika Astean.


Maxime Weygand - Wikipedia, entziklopedia askea.\nAssociation universelle des amis de Jeanne d'Arc (en) lehendakari\n1953 - 1965 - Pierre Virion (en) →\n← Henri Truchy (en) - Pierre-Étienne Flandin (en) →\n1940ko ekainaren 16a - 1940ko uztailaren 11\n← Paul Reynaud - Louis Colson (en) →\nAssociation Valentin-Haüy (en) lehendakari\n← Aimé-Joseph de Fleuriau - René Doynel de Saint-Quentin (en) →\n← Philippe Pétain - Maurice Gustave Gamelin →\n← Joseph-Jaques-Césaire Joffre - Louis Leprince-Ringuet →\n1930eko urtarrilaren 2a - 1931ko otsailaren 8a\n← Marie-Eugène Debeney (en) - Maurice Gustave Gamelin →\n1923ko apirilaren 19a - 1924ko azaroaren 29a\n← Robert de Caix de Saint-Aymour (en) - Maurice Sarrail (en) →\nBrusela, 1867ko urtarrilaren 21a\nFrantzia (1888 -\nParis, 1965eko urtarrilaren 28a (98 urte)\nMaxime Weygand (Brusela, Belgika, 1867ko urtarrilaren 21a - Paris, Frantzia, 1965eko urtarrilaren 28a) frantses militarra izan zen.\nLehen Mundu Gerran aliatuen Estatu Nagusiko buruzagia izan zen, eta 1920an Varsoviaren aurka boltxebikeen erasoak geldiarazteko frantses armadako aitzindaria. 1923an Siriako eta Libiako komisario nagusi izendatu zuten. 1940an jeneral egin zuten, eta alemaniarren inbasioei aurre egin behar izan zien. Pétainen agintaldian Defentsa ministro (1940) eta Afrikako Iparraldeko komandante nagusi izan zen (1940-1941). 1942. urtean alemaniarrek atxilo hartu eta Alemaniara eraman zuten. 1945ean aske geratu, eta 1948an bere kargua berreskuratu zuen.\nHistoria militarrari buruzko idazlanak idatzi zituen: Mémoires (1950-1957, "Memoriak"); Histoire de l´armée française (1938, "Frantses gudarosteko historia") eta Foch (1947).\nWikimedia Commonsen badira fitxategi gehiago, gai hau dutenak: Maxime Weygand\nBNF: 11929109t (data)\nOpen Library: OL2240678A


barren.eus - Euskarazko hedabideen jarduera diruz laguntzeko hitzarmen berria aurkeztu dute\nHekimen-en izenean elkartearen koordinatzailea den Igor Astibiak eta elkarteko kide diren Iban Arantzabal (Tokikom), Iban Arregi (Berria Taldea) eta Lorea Agirrek (Jakin aldizkaria) berba egin dute. Administrazio desberdinen izenean berriz, Bingen Zupiria Eusko Jaurlaritzako Kultura eta Hizkuntza Politikako sailburuak, Garbiñe Mendizabal Gipuzkoako Foru Aldundiko Hizkuntza Berdintasuneko zuzendari nagusiak, Ana de Castro Bizkaiko Foru Aldundiko Euskara zuzendari nagusiak eta Joseba Perez de Heredia Arabako Euskara, Kultura eta Kirol zuzendariak.\nHedabideen erabaki estrategikoak eta kudeaketa errazteko, egonkortasuna bilatu da, eta diru-laguntza deialdiaren epea hiru urtekoa izango da. Erakundeek urtero 10,5 milioi euro jartzeko konpromisoa hartu dute 2019-2021 epealdirako, horietatik Jaurlaritzak 7,8 milioi euro jarriko ditu.\nIgor Astibiak azaldu duenez, “gutxiagotutako hizkuntza ororen berreskurapen eta normalizaziorako komunikabideak estrategikoak dira. Halaxe nabarmentzen dute gaiaz dakiten erakunde, eragile zein adituek. Izan ere, hedabideak hizkuntz komunitatearen leihoak dira: hortik transmititzen da komunitatearen beraren errealitatea, eta bertatik jasotzen du komunitate horrek elkarren eta munduaren berri”. Ildo beretik, ondorengoa ere gehitu du Hekimeneko koordinatzaileak: “hedabide sare indartsu eta dinamikoa pluraltasunaren eta informazio eskubidearen bermea ere bada, eskaintza aniztasuna baita, hedabideen presentziaren bidez, iritzi aniztasunaren oinarrietako bat”.\n• Hekimenen baitan euskarazko 50 komunikabide baino gehiago\nSegidan Hekimen elkartearen garrantzia azpimarratzeko hainbat datu eman ditu Hekimeneko eledunak: “Hekimenen baitan euskarazko 50 komunikabide baino gehiago biltzen gara (133 komunikazio proiektu), sektoreko ia komunikabide guztiak. Guztira 530 lagun baino gehiago ari gara lanean hedabide hauetan, asko egunkari, aldizkari, telebista eta irrati nazionaletan eta beste hainbat herri zein eskualdekoetan. Langile zuzen horiei 600 kolaboratzailek eta 1.000 boluntariok osatutako sarea gehitu behar zaie. Izan ere, euskarazko hedabideen sektorearen eskaintza anitza, zabala eta aberatsa da eta horri esker egunero milaka laguni euskaraz bizitzeko aukera ematen diegu. Euskal prentsa 200.000 kontsumitzaile baino gehiagorengana iristen da. Espainiako kazeta garrantsitsuenak (El Pais, El Mundo...) beren publiko potentzialaren %4ra iristen ez diren bitartean, euskal egunkari nazionala bere publiko potentzialaren %8ra iristen da eta hainbat eskualdetan euskarazko hedabideak dira irakurrienak. Sareko trafikoari dagokionez, azken bost urteotan Hekimen elkarteko komunikabideen webguneen trafikoa bikoiztu egin da, 2013an 12 milioi saio izatetik 2018an 23,7 milioi saio izatera pasaz. Bestela esanda, gaur egun webgune horiek guztiek 65.000 saio baino gehiago izaten dituzte egunero”.\n• Gabezia eta erronka nagusiak\nBaina gabezia edota erronka garrantzitsuak ere badituztela gehitu du Igor Astibiak: “Urte hauetan guztietan, eta are gehiago krisialdi garaietan, euskal hedabideen egoera zaila izaten ari da. Kontsumo ohiturak eta negozio ereduak aldatzen ari dira eta horrek guztiak zaildu egiten du proiektu hauen bideragarritasuna; gainera horri gehitu behar zaio hizkuntza gutxiagotu batean aritzeak eragiten duen desabantaila. Sektorean lan-baldintzak ere ez dira onak eta horrek lantaldeetan ezegonkortasuna eta ziurtasunik eza eragiten ditu. Ondorioz, etengabe erreleboan bizi den sektorea da gurea”.\nHonela bada, euskararen biziberritze eta normalizaziorako estrategikotzat definitua izan den sektorea, bere indar mugatuaren zati handi bat biziraupena bermatzeko lanera bideratu beharrean aurkitu dela azaldu du. Bere hitzetan “krisialdi desberdinei ahal izan duen bezala baina eskaintzaren kalitateari eutsiz eta bere funtzio sozialari muzin egin gabe erantzun die sektoreak”.\nEgoera zail hori gainditu eta dagokion funtzio soziala behar den baldintzetan betetzen jarraitzeko administrazio desberdinen ekarpenak ere jaso izan dituztela azaldu du Hekimeneko koordinatzaileak, baina orain arte ekarpen horiek ez direla sektorearen beharren araberakoak izan ere argitu du. “Oro har, unean uneko aurrekontuen edota lehentasunen araberakoak izan dira. Euskarazko hedabideok, hein handi batean, herritarren laguntza eta ekarpenei esker egin ahal izan dugu aurrera” gaineratu du.\n• Sektorearen beharretan oinarritutako dirulaguntza eredu berria\nDirulaguntza eredu berriari buruz jada, egoera horri irtenbidea bilatu asmoz, azken aldian, administrazio desberdinekin sektorearen beharretan oinarritutako dirulaguntza eredu berria eraikitzeko lanean aritu direla azaldu du: “prozesua emankorra izaten ari dela esan behar dugu”. Azaldu duenez, urte hauetan guztietan sektoreak hainbat eskari luzatu dizkio bertako administrazioari, eta honek sektorearen zenbait eskari historiko aintzat hartu ditu:\nIgor Astibiak azaldu duenez, orain bi urte abiatutako prozesuaren helburua eskari horiei erantzungo dien dirulaguntza eredu berria adostea izan da. “Berriki eta hilabetetako lanketaren ondoren, dirulaguntza deialdiaren zirriborroa aztertzeko aukera izan dugu eta, oro har, eredu berriak aurrerapauso garrantzitsua suposatuko duela uste dugu” gehitu du Hekimeneko kordinatzaileak.\nOrokorrean eta oraindik ere deialdiko hainbat artikulutan zehaztu beharreko zenbait puntu gelditzen diren arren, Hekimenen ustez Eusko Jaurlaritzak eta aldundiek landutako dirulaguntza eredu berri hau sektorearen egonkortasuna bermatzeko pauso garrantzitsua izango dela azaldu du Astibiak, besteak beste, hedabideen kostuaren ehuneko bat lagunduko duelako. “Denborak esango du deialdi berri hau prozesu honen guztiaren azken helburua lortzeko, alegia, euskarazko hedabideon egonkortasuna bermatzeko, balekoa den ala ez, baina orokorrean aurrerapauso garrantzitsua izango dela uste dugu” gaineratu du.\n• “Norabide egokian emandako lehen pausoa"\nBukatzeko sektorearen egonkortasuna bermatzea helburu duen dirulaguntza eredu berri hau sektorearen erronketako bati emandako erantzuna baino ez dela ere argi utzi nahi izan du: “Norabide egokian emandako lehen pausoa. Pauso garrantzitsua eta, sektoreak bestelako erronkei ekin ahal izateko ezinbestekoa; baina esan bezala, sektoreak erronka gehiago ere baditu eta horiek ere ez dira nolanahikoak (hartzaile kopurua handitzea, hutsuneak gainditzeko baliabide berriak, autofinantziazioa, publizitate publikoaren banaketa, eremu berrietara zabaltzea, sustapena, berrikuntza, inbertsioak…). Erronka horiei erantzuteko ere elkarlana funtsezkoa izango da sektorearen barruan, administrazioarekin zein herritarrekin”.\nBi urteko prozesu honetan parte hartu duten eta agerraldi honetan egon ez arren berau posible egiteko lan egin duten lagunei eskerrak emanez amaitu du bere hitzartzea Hekimeneko koordinatzaileak.\nSegidan Hekimen elkarteko bazkide den Tokikom-eko ordezkariak, Iban Arantzabalek, hartu du hitza adostutako dirulaguntza eredu berria tokiko hedabideen egonkortasuna bermatzeko ere garrantzitsua izango dela azaltzeko.\nIldo beretik joan da ere Hekimen elkarteko bazkide den Berriaren ordezkaria, Iban Arregi, baina nazio mailako hedabideen ikuspegitik eta sektorearen etorkizuneko erronkak ere azpimarratuz.\nEta amaitzeko Hekimeneko bazkide den Jakin aldizkariko Lorea Agirrek hedabide espezializatuen ikuspegia eman du, eredu berria balioan jarriz baina denborarekin hobetu beharreko puntuak ere badirela azalduz.


Kamerun mendia - Wikipedia, entziklopedia askea.\nKamerun mendia edo Fako (ingelesez Mount Cameroon edo Cameroon Mountain; frantsesez Mont Cameroun) Kamerungo sumendi aktiboa da, Gineako golkoaren ondoan kokatuta. Eskualdean Mongo ma Ndemi du izena (euskaraz "Handitasunaren mendia").\nRegion of Cameroon Hego-mendebaldea (Kamerun)\nDepartment of Cameroon Fako\n1840ko hamarkadan, Joseph Merrick misiolariak (dokumentatua).\n1 Kokapena, azken erupzioak\nKokapena, azken erupzioakAldatu\nMendia Kamerungo sumendi-lerroan kokatzen da, Nyos lakua eta Gineako golkoan dauden Bioko, Principe, Sao Tome eta Annobon uharteekin batera. Azken erupzioak 1999ko martxoaren 28an eta 2000ko maiatzaren 28an jazo ziren.\nNahiz eta Kamerun mendia Afrikako sumendirik handienetariko bat den, gailurra ailegatzera erraza da. Izan ere urtero ospatzen den Mount Cameroon Race of Hope lasterketaren txapedunak 4½ ordutan egiten du.\nMendia igotzeko lehendabiziko europarra Joseph Merrick misiolaria zen, 1840ko hamarkadan. Gero, Mary Kingsley esploratzaile ingelesak mendia igo zuen eta 1897ko Travels in West Africa bere liburuan azaldu zuen.\nAzken aldaketa 27 azaroa 2019(e)an, 14:50(e)tan


B 32: Konfiantza da kontua | Iñaki Beristainen bloga\n(Igandeko ebanjelioa: Mk 12, 38-44)\nGaurko ebanjelioak, erabat Jesusena den jarrera eta moldea erakusten digu. Alde batetik, tenpluko gidarien jokamolde harroa daukagu eta, bestetik, alargunaren jokamolde apal eta bihotz handikoa. Alde batetik, erlijioaren erabilera interesatua eta, bestetik, Jainkoaren aurrean maitasuna eta apaltasuna erakusten duen jokaera garbia. Eta Jesusen aukera zalantzarik gabekoa da.\nGaur esaten da erlijioak galdu duela garai bateko prestigioa, eta egia da hori. Hala ere, ezin gintezke inuzenteak izan, pentsatuz erlijio-molde guztiak garbiak direla. Oraindik ere erlijioak balio du kontzientziei eragiteko, eta horretarako tentazioak ez dira gaur ere falta. Gaur, oraindik ere, erlijioak izan dezake eta badu nolabaiteko boterea, garai batean baino estaliagoa bada ere.\nJesusen oharra eliz gidarientzat doa. Ezin daiteke erlijioa erabili, Jainkoa erabili, geure buruaren promozioa egiteko, txaloak bilatzeko, jendearen harrera ona gozatzeko edo pobreez aprobetxatzeko. Jainkoarekiko harremanak bestelako posturak eskatzen ditu, bestelako apaltasuna, bestelako zerbitzu-jarrera.\nEta jarrera garbi hau erakusteko, Jesus alargun baten bihotz handiaz baliatzen da. Alarguna da, horrek adierazten duen babes-eskasia guztiarekin. Pobrea da, ez dauka ezer. Bihotz handikoa da, daukan guztia ematen baitu, bizitzeko daukana. Eta alargun honen apaltasun bihotz handiko horretatik ateratzen ditu Jesusek kristau-bizitzarako ikasgai nagusiak.\nLehenengoa, Jainkoak ez dituela gure irizpideak erabiltzen Elizaren egintza bere neurri onean baloratzeko.\nBigarrena, Kristau-liturgiak erakusten duen Jainkoarekiko entrega beharrezkoa dela; baina ezer gutxitarako balio duela, horrek pobreekiko sentiberatasuna eragiten eta ugaltzen ez badu.\nHirugarrena, guk sarri handitasunera eta ikusgarritasunera jotzen dugula geure kultuan, baina Jainkoak bihotza begiratzen duela, pertsonaren barrukoa. Laugarrena, maitasuna neurtzeko garaian, Jainkoari ez zaizkiola asko inporta gure opari eta sakrifizio handiak; eguneroko txikian mamitzen dela benetako maitasuna. Zerrenda hau asko luza daiteke, baina ez al da nahikoa?\nJesusen logika eta dinamika propio honetan sartzeko, alargunaren xumetasuna behar da, bihotz tolesgabea. Bere beldurrei bueltak ematen gelditu gabe (ez daukat jateko, ez daukat biharko…), uste on izan, konfiantza izan. Ai gure beldurrak!: errealista izan beharra dago, etorkizuna ere prestatu behar da, ez dago gauzak inprobisatzerik… Beldurraren argumentu eta burutazio kaskarrak!\nEz ote dugu oraindik ere ikusi Jesusen Jainkoa askoz handiagoa eta bihotz-zabalagoa dela? Beti dena kontrolatua eduki nahi dugu, dena eskura, dena seguru. Zergatik ez gara ausartzen konfiantza izatera?\nNire bizitzan, baina, zer esan nahi du konfiantza izateak? Akaso nire habi beroak uztea. Desinstalazioa. Akaso, beldurra ematen didan lan horretan arriskatzea. Berria eta kontrolatu gabea den zerbait berritan abiatzea. Neuk gobernatuko ez dudan zerbaitetan zerbitzatzen jartzea. Neuretzat eskas antzean daukadan diru hori pobreen alde erabiltzea. Ez dakit, baina bakoitzak ezagutzen ditugu geure beldurrak eta geure gordeleku eta gotorlekuak.\nGarbi geratzen da konfiantza dela honen guztiaren giltza. Nola eman lezake ebanjelioko alargunak bizitzeko daukana, norbaitek zaintzen duela uste ez badu. Dena emateko konfiantza behar da bihotzean. Kristau-konfiantzak Jainkoaren hurbiltasunaren esperientzia sakona eskatzen du.\nGure Elizak ere askotan dena ongiegi antolatua dauka, arriskurako tarte gutxirekin. Kristau bakoitzak ere horrela joka dezake: dena lotua, dena ziur, eta azkenean konfiantza izan beharrik ez! Baina kristauaren neurria eta bizi-kalitatea konfiantzak erakusten du. Kontua ez da asko edukitzea. Kontua da konfiantza izatea!\nEsta entrada fue publicada en Ebanjelioa, Konfiantza, Sinesmena y etiquetada bizi-iturria por admin. Guarda enlace permanente.


Iritsi dira asteburua, hotza... eta estreinaldiak!\nIritsi dira asteburua, hotza… eta estreinaldiak!\nIritsi dira asteburua, hotza… eta estreinaldiak! –\nEstreinaldiak: Otsailak 23\nGreta Gerwing aktoreak bere lehen film luzea gidatu du, eta komedia onenaren Urrezko Globoarekin saritu dute ekoizpena. Lady Bird nerabea Kaliforniara joan da amarekin, eskolako azken urtea egitera. Berak, ordea, artista izan nahi du, eta AEBetako ekialdeko kostan bizitzea du amets. Horretarako, baina, egunerokoan jarriko dizkioten mugak gainditu beharko ditu, eta nerabezarotik heldutasunerako jauzia egin, bere kontutik. Saoirse Ronan aktore gazteak antzeztu du protagonistaren papera, eta kritika ederrak jaso ditu.\nCraig Gillespiek zuzendutako filmak Tonya Harding izotz gaineko patinatzailearen biografia kontatuko digu. 1991an salto hirukoitza lortu zuen lehenengo emakume estatubatuarra izan zen, eta hiru urte geroago, Olinpiar Jokoetan aritzeko hautagaia, Nancy Kerrigan herrikidearekin batera. Hura, baina, erasotua izan zen, eta susmo guztien arabera, Tonyaren senar ohia eta bizkarzaina zeuden erasoaren atzean. Filmeko protagonistaren papera ez ezik, ekoizpena ere bere gain hartu du Margot Robbie modako aktore estatubatuarrak, eta emakumezko aktore onenaren Oscar saria jasotzeko hautagaia da. Komedia beltza dokumental faltsua bailitzan aurkeztu dute, eta kritika bikainak izan ditu Toronton estreinatu zutenetik.\nRamon Salazar zuzendari eta gidoilariak Chiararen istorioa kontatuko digu. Zortzi urte zituela utzi zuen amak, baina 35 urte geroago, elkarrekin hamar egun igarotzeko eskatuko dio gazteak. Anabelek alaba berreskuratzeko aukera ikusiko du orduan, baina Chiarak ezkutuan gordetako asmoa azalduko dio, eta Anabelek bere bizitzako hautu garrantzitsuena egin beharko du. Bárbara Lennie eta Susi Sánchez aktoreek gorpuztu dituzte ama-alaben paperak.\nAus dem Nichts (En la sombra)\nKatjak (Diane Kruger) senarra eta semea galduko ditu atentatu batean, eta jasandako bihozminaren eta injustiziaren ostean, mendekua bilatuko du. Fatih Akin zuzendari eta gidoilari alemaniarraren proposamenak ingelesaz besteko hizkuntzetan errodatutako film onenaren Urrezko Globoa eskuratu du, eta sari berbera jaso du beste hainbat jaialdietan ere.\nAll the Money in the World (Todo el dinero del mundo)\nZuzendari onenaren Urrezko Globoa irabazteko hautagaia izan da aurten Ridley Scott All the Money in the World filmagatik. 1973ko Italian dago girotuta lana. John Paul Gretty III gaztea bahitu egingo dute, eta amak gaztearen aitona, John Paul Gretty Sr petrolio-handikia, konbentzitu beharko du erreskatea ordain dezan. Aktore taldean Michelle Williams, Mark Wahlberg eta Christopher Plummer ageri dira, besteak beste.\nHolgger Tape alemaniarraren munstroz beteriko animaziozko komedia. Wünschmann familia ez da guztiz zoriontsua, baina Emma amak ezberdintasunak alboratzeko eta elkarrekin parke tematiko batera joateko proposamena luzatuko die. Panpina batekin jolas egingo dute bertan, baina panpina Babayaga sorgina izango da, eta familiako kide guztiak munstro bilakatuko ditu: ama banpiro bat izango da, Frank aita Frankenstein, Fee alaba momia bat, eta Max semea otsoa. Lortuko ote du Wünschmann familiak, zailtasunak zailtasun, zoriontsu izatea?\nIritsi dira asteburua Iritsi dira asteburua Iritsi dira asteburua\nAll the money in the world, Aus dem Nichts, Estreinaldiak, Happy Famlily, I Tonya, La enfermedad del domingo, Lady Bird\nAEK ez dago, dabil. Mertxe Mugikarekin elkarrizketa\nArte[faktua] 4: Anjel Lertxundi, "Horma", Inazio Mujika, Jean Echenoz-en "14" eta "5 ahizpa"


2018ko abenduaren 04a [Ikerketa]\nNUP-eko ikertzaile batek saria irabazi du interferentziek hari gabeko sareei nola eragiten dieten ebaluatzen duen tresna batengatik\nPeio López-Iturrik bere tesian garatutako metodologiari esker posible da jakitea zein den tokirik onena haririk gabe komunikatzen diren gailuak kokatzeko\nEspainiako Adimen Artifizialerako Elkartearen Konferentzian (CAEPIA) saritutakoak: Peio López-Iturri (2.a ezkerretik hasita), Jamal Toutouh (3.a ezkerretik hasita) eta Alfonso González Briones (4.a ezkerretik hasita). Ondoan, epaimahaikideak.\nPeio López-Iturri Nafarroako Unibertsitate Publikoko (NUP) Smart Cities Institutuko (ISC) telekomunikazio-ingeniari eta ikertzaileak 2018ko doktoretza-tesirik onenentzako bi sarietako bat irabazi du. Hiri Adimendunen Ikerketarako Espainiako CI-RTI Sareak banatzen ditu sari horiek, 2016ko urtarrilaren 1etik aurtengo abuztuaren 30era bitartean egindako lanen artean, eta Espainiako Adimen Artifizialerako Elkartearen Konferentziaren (CAEPIA) XVIII. edizioan eman ditu, Granadan. Sariak aitorpena eman dio López-Iturrik NUPen garatu duen metodologia berri bati, zeinak ebaluatzen baitu nola eragiten dieten interferentziek hari gabeko komunikazioei, eta, ondorioz, nola jakin zein tokirik onena haririk gabe komunikatzen diren gailuak kokatzeko.\nHain zuzen, Peio López-Iturrik bere tesian garatutako metodologia 3D Ray Launching simulazio-tresnan dago oinarrituta. Horrek aukera ematen du barnealdeetan (etxebizitzak, eraikinak, ospitaleak, geltokiak, kiroldegiak, merkataritza-guneak, industrialdeak...) uhin elektromagnetikoek espazioan izango duten hedapena kalkulatzeko, eta bidea ematen du jakiteko zein den tokirik onena sareko gailu harigabeak kokatzeko. Metodologia berri horrek erraztasunak ematen ditu gailu horiek behar bezala ipintzeko, bai eta, ondorioz, datuen transmisio-abiadura, gailuen energia-kontsumoa eta instalazioaren gastua optimizatzeko ere. NUPen irakurri du doktoretza-tesia, eta Francisco Falcone Lanas ISCko ikertzaile eta Ingeniaritza Elektriko eta Elektronikoaren eta Komunikazio Ingeniaritzaren Saileko irakaslea izan du zuzendari.\n“Beste simulazio-tresna batzuek ere ematen dituzte irrati-hedapenaren estimazioak, baina 3D Ray Launching hau, osoki NUPen garatua egoteaz gainera, gai da, antzeko beste metodo batzuen aldean, emaitza zehatzak simulazio-denbora txikian emateko”, azaldu du ikertzaileak, tesian bikain “cum laude” kalifikazioa jaso duenak.\nHari gabeko sareak 5G-aren aldean\nHari gabeko sentsore-sareei eragiten dieten interferentzien ebaluazioa gai erabakigarri bat izango da, ingeniariaren iritziz, hari gabeko sentsoreen eta komunikazio-sistemen sare harigabeak instalatzeko orduan. “5G komunikazio-sistemak eta gauzen internet guregana iristearekin batera, aurreikusten da 2020. urtean 50.000 milioi gailu harigabe egongo direla munduan; pertsona bakoitzeko zortzi, batez beste. Kokaleku jakin batean transmisore batek igortzen duen potentzia nola banatzen den jakiteak aukera ematen du erradio-plangintza egokia egiteko”, adierazi du ikertzaileak.\nIngeniariaren arabera, beste tresna batzuekin alderatuta, berak garatutakoak eskaintzen dituen abantailetako bat gailu elektronikoek tamaina handiko inguruneetan igortzen duten potentzia kalkulatzeko gaitasuna da. Halaber, López-Iturrik azpimarratu duenez, bere metodologia berriaren bidez proposatzen duen erradio-plangintza hori espezifikoa da ingurune bakoitzean, “ezberdina baita ingurunearen morfologiaren eta topologiaren arabera, hots, pareten materialen, altzarien edo pertsonen presentziaren arabera, adibidez”.\nDoktoratu aurretik, Peio López-Iturrik Telekomunikazio Ingeniaritza, Ingeniaritza Medikoko Unibertsitateko Aditua eta Komunikazioetako Masterra egin zituen NUPen, ondoz ondo. Ikerketaren aldetik, zenbait interesgune landu ditu, hala nola erradio-hedapena, hari gabeko sentsore-sareak, komunikazio-sistemak eta potentziaren hari gabeko transmisioa.\n2012az geroztik, ikertzaile lankide dihardu Nafarroako Unibertsitate Publikoan, enpresa batzuentzat produktuak eta teknologia garatzen dituzten zenbait proiektutan, esaterako hari gabeko sentsoreak ipintzen ospitaleguneetan eta haize-parkeetan, bateragarritasun elektromagnetikoaren analisia egiten trenbide-inguruneetan, eta lokalizazio-plataformak garatzen industrialdeetan, besteak beste.\nHiri Adimendunen Ikerketarako Espainiako CI-RTI Sarearen saria jaso duen beste ikertzailea Alfonso González Briones izan da, Salamancako Unibertsitatekoa. Gainera, Jamal Toutouh Malagako Unibertsitateko ikertzaileak irabazi du hiri adimendunei buruz egindako 2018ko Espainiako doktoretza-tesi onenaren saria, “Sensors” aldizkari zientifikoak babestutakoa, Espainiako Adimen Artifizialerako Elkartearen Konferentzian (CAEPIA).


Eap - WCAG 2.0\nPortada WCAG 2.0\nKontzeptu orokorrak WCAG 2.0\nZer WCAG 2.0 teknologia aplikatzen dira?\nTeknologia edozein dela ere erabili, eta ez soilik sor dezakeela edukia W3C-teknologiak.\nZenbait zati WCAG 1.0 ez da guztiz ondo jasotako terminoetan zehatz-mehatz, hau da, gaur egungo, zenbait alderditan, eta zahartutakoak. sartu zenetik eskuratutako esperientzia guztia 2.0 bertsioa 1.0 bertsioa argitaratu zen, eta kontuan hartzen du web dituen teknologiak aurrera egin dute azken urteotan, eta hala jarraituko dute etorkizunean ere.\n2.0 WCAG-Ek garatu dira, eta hala izateko asmoz iraunkorrak web estandar bat egonkorra. Hori lortzeko, ezabatu egin da denbora edozein alderdiren teknologia espezifikoak. Helburua da WCAG-ek 2.0 teknologia izatea, hizkuntza neutroa buruzko erreferentziarik gabea teknologia espezifikoak.\nBeraz, Web edukirako irisgarritasun-jarraibideak (WCAG) 2.0, aplikagarriak dira, haien abstrakzioak, W3C-ren teknologiak, bai kanpo garatutako teknologia W3C-ren. era berean, gaur egungo nahiz etorkizuneko ere aplikagarriak dira web.\nNola egituratzen dira WCAG-ek 2.0?\nWCAG-Ek 2.0 egituratuta daude:\n2.0 WCAG-Ek antolatuta daude osatzen duten lau printzipio buruzko oinarrizko kontzeptuetan oinarritzen da: Hautematen Da irisgarritasuna, Egingarri, ulergarri eta Mardula.\nHautematen da: informazioa eta osagai, erabiltzailearen interfazearen erabiltzaileei aurkeztutako izan behar dute izan.\nEgingarri: erabiltzailearen interfazearen eta nabigaziorako operables osagai izan behar dute.\nUlergarria da: Informazioa eta erabilera, erabiltzailearen interfazearen ulergarria izan behar du.\nSendoa behar bezain sendoa: Edukia gisa interpretatu ahal izateko, hainbat erabiltzaile-agente batek seguru esaterik, baita laguntza produktuak.\nPrintzipio bakoitzaren barruan daude. Jarraibide hauek bete behar ditugu oinarrizko helburuak osatzen web gune bat lortzeko.\nArau bakoitzeko, aldi berean hainbat adostasun-irizpideak, edo baldintza zehatzak jarraibideak bete. hauek dira testeables eta adostasun-irizpideak sartzen dira erreferentzia gisa erabil dezaten ahalbidetzeko WCAG-ek 2.0 da finkatu behar denean irisgarritasun-baldintzak eta diseinua, araudiak eta/edo gidarientzako edo politikak legezko betekizunak ezartzekoa. Garrantzitsua da adieraztea ez dira testeables bakarrik helburu orokorrak eta jarraibideak ematen dituzten garatzaileak ulertzea, adostasun-irizpideak.\nZer maila edo lehentasun daude irakurlegoaren WCAG 2.0?\nEz bezala, 2.0 bertsioa ez dira zehaztu, baizik eta WCAG 1.0 lehentasunak buruz hitz egiten denean, zuzenean adostasun mailak.\nIrizpide bakoitzak dauka esleitua adierazten duen adostasun-maila zer eragin duten badituzu, sartu web gune baten irisgarritasuna irizpide hori ez da betetzen. Hau da, nolakoa den, horien eragina.\nHiru maila daude:\nMaila-irizpideak izan dira, eta garrantzi handiagoa-irisgarritasuna, erabiltzaile batzuk erabili ahal izateko oinarrizko baldintza azken Web orrian.\nAA maila behatutako irizpideak izan behar dute ezabatu nahi badugu traba handiak ditu.\nAAA maila-irizpideak dira, baina ez da oso garrantzitsua betetzen badira Web erabilerraztasun maila ona ematen diote.\nZer da teknologia bateragarria erabilerraztasuna?\nWCAG-Ek 2.0 berrikuntza modura "kontzeptua irisgarritasuna bateragarria ".\nTeknologia bat da " irisgarritasuna bateragarria "baldin baduzu sortzeko behar diren ezaugarriak eta, gainera, aplikazioak, eta erabiltzaile-izena eta edukia nabigatzaileen eskuragarri dauden laguntza-produktuak dira, teknologia hori ulertzeko gai direnak eta informazioa ematea, eskuragarri duten erabiltzaileei behar dutenean.\nHorrek ez du eraginik izango, hobeto. Adibidez, HTML adibide erraz bat eskaintzen du testu alternatiboak irudiak pantaila irakurgailuak alt atributuaren bidez eta gai dira testu horretan sartu eta ozen irakurri a egon testura bereziko zorurik itsuentzat. Gauza bera gertatzen da gainerako ezaugarriak irisgarritasuna.\nHala, adibidez, beste teknologia ere bateragarria da irisgarritasuna da; izan ere, ezaugarri ugari daude PDF formatua PDF dokumentuak sortu ahal izateko irisgarri eta laguntza-produktuak interpretatzekoak pantaila irakurgailuak.\nZer teknologia erabili daitezke web gune batean?\nWCAG 2.0 ez diren erabilera murrizten da soilik, baizik eta W3C-ren web teknologia propioak erabiltzeko bidea ematen du web teknologiaren edozein izatea irisgarritasuna bateragarria baldin eta:\nTeknologia erabili eskuragarri : hau da, eginda erabiltzen da, eta bateragarria da laguntza-produktuak erabiltzaileek langile.\nNabigatzaile erabilgarri egotea, eta erabiltzaile-izena eta laguntza-produktuak, teknologia hori onartzen duten, aplikazioak: hau da, erabiltzaileen aplikazioek egiteko euskarri izan behar dute bertako irisgarritasun-ezaugarri asko zabaldu dira teknologiaren egon, egon edo deskargatzen diren erosketa edo erraztasun berarekin igorpenei prezioa eta ezgaitasunen bat duten pertsonek pertsona batentzat, ezintasunik ez. Gauza bera gertatzen da, hala behar izanez gero plugin bat teknologia sartzeko.\nErabili al daiteke beste teknologia bat ez den irisgarriak?\nBai, baina baldintza batzuekin. Erabil daitezke, baldin eta horietako gauzatu ez teknologia ez daude eskuragarri. hau da, eskuratu ditzakeen moduek aukera sartzen den edukia duten teknologiak ez daude eskuragarri. edo erabili irisgarria ez den moduan.\nAdibidez, PDF dokumentu bat sar daiteke izan ez bada edo beste formatu batean sortu eskuragarri ez den bateragarria izatea. Hala ere, kasu horretan, ordea, ezinbestekoa da informazio bera ematea formatu erabilerrazean batean (adibidez, HTML eta CSS.\nNahikoa al da irisgarria ez den edukia bat-en ordezko irisgarria izatea?\nEz, ez da nahikoa. Horrez gain, irisgarria ez den edukia ez eragin dezake gainerako web orriko edukiak, esaterako, Flash animazioa, ez da alternatiba bat izan dezake, baina, berez, testu-animazioa izan arren, ezin ditu alternatiba dirdira sor baitaiteke duten pertsonei eraso epilepsia fotosentikorra.\nHala, badira zenbait adostasun-irizpideak aplikatu beharreko dira orriaren eduki osoa, nahiz eta irisgarria ez den edukia, baina alternatibo irisgarri batean huts bat, irizpide horiek ororen erabileraren interferentziak sor ditzakete.\n“ Horiek adostasun-irizpideak interferentzia ez ” eza dela eta:\nInolako edukiak sor ditzaketen distirak epilepsi krisiak jasan ditzakete\nEdukia, inola ere jarri teklatuaren fokua sortzen. hau da, edukia, inola ere, tabulazio eteten ahalko du, teklatua bidez.\nNingún contenido contendrá movimientos o parpadeos que puedan desorientar a los usuarios o al menos se proporciona un mecanismo para detenerlos o desactivarlos.\nErreproduzituko audio baten edukia, inola ere, eragin diezaiokezun pantaila irakurgailuak audio gelditu egingo da edo, bestela, itxaron segundo batzuk, edo, irisgarria, geldiarazteko edo kontrolatzeko mekanismo bat.


Erosi Prostamin Granada\nKapsulak Prostamin Granada\nProstamin kapsulak Granada\nTratamendua prostatitis Espainian ahal izango da, oso erraza eta azkarra da Prostamin. Jaso ahal izango duzu, tresna, joan webgune ofiziala eta bete eskaera-inprimakia eskaera orria ere, zehaztu telefono zenbakia konexioa eta izena. Hau da modurik onena lortzeko eraginkorra eta azkarra ukan droga batetik prostatitis deskontua prezioetan 39 € . Etorkizun hurbilean Arduraduna zurekin harremanetan jarriko ordenatzen eta Zure galdera guztiak erantzun eta nahiak entrega. Ondoren prozesatzeko ondasun bidali bakailao jasotzeko pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku.\nNola erosi Granada Prostamin\nProstamin specials type Granada (Espainia)\nAzken hitza medikuntza tratamendua prostatako kapsula Prostamin, gaur egun, ordena for 39 € Granada web-orri ofiziala deskontatutako prezioa. Formularioa bete ahal izateko, botikak tratamendua hantura prostatako guruina. Ez ahaztu besteak beste, zure izena eta telefono zenbakia iritzia. Barruan 15 minutu izango Duzu deitu Kudeatzaile ordena berretsi du, gai ordena eta bidalketa droga. Ordaintzeko ondasunak noiz jasoko duzu posta postetxean.\nTratamendua prostatitis batera kapsulak Prostamin Espainian (Granada), kentzeko gaixotasuna, berreskuratu zure gizontasunaren eta konfiantza ohean! Bete eskaera orria web orrian fabrikatzaileak. Ziurtatu duzula bete eremu batera telefono zenbakia eta izena. Laster izango dugu zurekin harremanetan, buruz aholkatzeko produktu eta laguntzeko duzu zure eskaera. Noiz lortuko Duzu poslala ordaindu ahal izango duzu, zure eskaera jasotakoan, hartu pasaportea NAN, kostua entrega arabera postariak zure helbide ezberdina izan daiteke, beste hiri batzuetan.\nBuruzko iritziak Prostamin Granada\nOrdena Prostamin Granada % 50 bakoitza


“Euskaldunen lorategi kristaua”. Hizkuntza, liberalen aurkako erreakzioa eta ideologia Jose Paulo Ulibarriren diskurtsoan (1775-1847) - Euskonews\nAzken urteotan nahikoa arrakastatsuak diren mugimendu politiko berrien jaiotza ikusi du Mendebaldeak. Mugimendu horiek, ohiz kanpoko indarrez, zalantzan jartzen dute askatasun, anaiartekotasun eta berdintasun hirukoa, zeinen bitartez XVIII. mende bukaerako eta XIX. mende hasierako iraultzek gure gizartea aldarazi zuten. Testuinguru honetan, denbora batetik hona euskal agintariek Euskal Herria oasi moderno, progresista, tolerante eta integratzaile bezala aurkeztu nahi izan dute. Euskaldun izaeraren barnean omen dira ezaugarri hauek, diskurtso ofizialaren arabera. Amnesia historikoari emana den herri batean, gogorarazi behar da ezen, euskaldun izaera hori existitzen bada ere, ez dituela beti bere barnean balore horiek izan. 1823an, mundu-mailan gertatzen ari ziren bilakaera iraultzaile indartsu horien erdian, Abandoko elizatean bizi zen Jose Paulo Ulibarri albaitari eta ferratzailea lagunarteko gutuneria biltzen hasi zen liburuki batean, eta bere gutunliburuaren diskurtso-gaia aurretik esandako ezaugarrien aurkakoa da oso. Horren erakusgarri, bere lehenbiziko gutunaren pasarte bat: bertan adierazten da gaztelania dela “Suleze edo Infernuko erdara madarikatu, arnegu, atsitua”, eta “den legez Luziferrek aterea, dakar Bizkaiari, Arabari, Nafarroari eta Gipuzkoari milioi bat kalte”.\nGutun kopiadore hau, Euskal Herriko filologo eta historiadoreek ezagun dutena, aparteko dokumentua da. Tokian tokiko interes hutsa gainditu egiten du ez egilearen gizarte egoeragatik, lagunarteko idazkiak izateagatik edo bere ideologia atzerakoi markatuagatik bakarrik, baita haren osotasunean euskaraz idatzita egoteagatik ere. 1823tik 1838ra idatzia dago, eta gutuneriaz gainera oharrak, itzulpenak, poesiak eta hiztegitxo bat ere baditu eskuizkribuak. Mota askotariko testu-bilduma honen barruan ildo nagusi bat ikus daiteke: bere oinarria izango litzateke erdarek Euskal Herrian sartu duten ustelkeria. Horrela, Jose Paulo Ulibarrirentzat euskara ez den hizkuntza guztiek dakartzate ideia arriskutsuak, liberalak, heterodoxoak eta berrespen jainkotiarra duen ordena tradizionalaren kontra egingo lituzketenak; oro har, foru sistema mehatxatu eta arbasoen ohitura zaharrak arriskuan jartzen zituzten ideiak. Hizkuntzaren bitartez egiten den zitaltze hori jatorrizko beste iturri birekin konbinatzen da: lehenengoa zitaltze morala, tabakoaren eta alkoholaren gehiegikerien bitartez letorkeena (bere diskurtsoan pipak eta ardoak irudikatua); eta bestea zitaltze sozioekonomikoa, kasu honetan merkatarien diruzalekeriak lekarrena, ohitura garbiak dituzten nekazari xumeen interesak erasotzen baititu.\nJose Paulo Ulibarrik hirurteko konstituzionalaren ostean idazten du (1820-1823). Bere ikuspegiaren arabera XVIII. mende bukaeratik aurrera mugimendu iraultzaileek errotik aldatu zuten mundu hura berreskuratzeko, euskararen edo euskal erakunde berezien aurka egiten zuten pertsona oro kanporatzea beharrezko ikusten zuen. “Geure forua saltzen; Kristo saltzen; abade, fraileak kentzen eta euren ondasunak saltzen” zebiltzaten heterodoxo politiko sorta egotzi behar zen hemendik. Halako neurriekin batera, defentsa kulturalaren gailua planteatzen du berak, eta horretan iraultzak zekarren gaitzen aurrean babesle izango zen euskara, euskaldun lorategi ederrean irudikaturiko utopia erreakzionarioa bere garbitasunean zainduz.\nAbandoko albaitaria haren gutunliburua idazten hasi zen 1823. urte horretan bertan, ekingo zioten erreakzio mugimendu bati Bizkaiko foru-instituzioek. Hirurteko konstituzionalak Espainiara liberalismoaren lehenbiziko aplikazio praktikoa ekarri zuen; eta era berean, lehenengo aldiz ideologia politiko ezberdinak esparru publiko berri batez baliatu ahal ziren euren ideiak adierazteko, 1820. eta 1823. urte bitartean gai politikoa hizpide zuten lan inprimatuek erakusten dutenez. 1823an, erregimen liberala deuseztatu ostean, Bizkaiko agintariek monopolio absolutista sortuko dute, eta hura berretsiko duen oinarri ideologiko sendo batez jarraitu zen, liberalismoaren edozein formari hesiak ipiniko diona. Ideia eta praktika liberal horiek bere testuetan zehar diabruzioa esapidearen bitartez aipatuko ditu Jose Paulo Ulibarrik.\nBertso paperak. Bonaparte fondoa. Euskaltzaindiako Azkue Biblioteka.\nBaina, nondik datoz haren ideiak? Nor zen pertsonaia hori? Jose Paulo Ulibarri Okondon jaio zen 1775. urtean, familia xume batean. Bederatzi urterekin Abandora joan zen, eta bere osaba-izebekin bizi izan zen. Ferratzaile eta albaitari ikasi zuen. 1794. urtean Konbentzio iraultzaile Frantsesaren aurkako gerran parte hartu zuen eta hiru urte geroago Maria Josefa Landa Urquizarekin ezkonduko zen. Napoleonen okupazioan zehar tropa frantsesak hornitu behar izan zituen. Paradoxikoki, bere lehenengo parte hartze politikoa Abandoko alkate konstituzional moduan izan zen 1814. urtean, Fernando VII.aren lehenengo kolpe absolutista baino lehen. Ez berez Konstituzioarekiko begikotasuna zuelako, baina bai tradiziozko Elizateko fiel karguaren eta alkate karguaren baliokidetasunagatik. 1816an bizkaitartasuna lortu zuen. Lau urte geroago Abandoko artxibuzain eta kontulari aukeratua izan zen, baina 1820. urtean kargutik kendu zuten erregezale atzerakoia izateagatik. Hirurteko konstituzionala pasatu zenean berriz ere kargura itzuli zen, 1826. urtera arte. Lau alditan behintzat elizateko fiel erregidore izendatu zuten. 1814 eta 1829ko Gernikako Batzar Nagusietan parte hartu zuen. Azken urte hartan proposamena aurkeztu zuen Jaurerrian euskara modu ofizial batean irakas zedin. Gerra Karlistetan, kontrairaultzaileekiko begikortasuna izan arren, bere jarrera ez zen argia izan: batzuk altxamendua bultzatzea leporatu zioten, baina Abandoko gazteen armagabetzean paper garrantzitsua izan zuen. Gutxi dakigu hortik eta 1847an bere heriotza gertatu zen arte.\nGuztiarekin, pertsonaia horrek leiho bat zabaltzen digu Antzinako Erregimenaren amaieran erdi mailako eta gizarte klase herrikoietan gertaturiko politizazio prozesua ulertzeko. Jose Paulo Ulibarri bezalako albaitari batek lehenengo garaietan klase altuagoko pertsonentzat gordetako gobernu postuak bete izanak erakutsiko luke garaiko desordena politikoak aukerak zabaldu zizkietela ordura arte bigarren maila batean zeuden gizarte sektoreei. Independentzia Gudaren gerraosteak ordura arte ezagungabeko zatitze ideologikoa ekarri zuen. Proiektu politiko ezberdinek elkarren aurka aritzen ziren hegemonia lortzeko eta berritasun bat ekarri zuten oraingo honetan: gizatalde herrikoiak ere inplikatu behar zituztela. Jose Paulo Ulibarrik erakusten duen proiektuaren buruek testuinguru berri hura ulertzen dute. Hortik letorke bere protagonismoa euskarazko inprimatuetan. Izan ere, 1814. urtetik aurrera ordura arte ezezaguna zen garrantzia hartu zuen inprimatze-lanak. Idazle elkarte txiki batek, tartean Juan Jose Mogel apaiza eta bere arreba Bizenta Mogelek, mezu erreakzionarioa zabaltzeko aproposak ziren testuak argitaratu zituzten —gabon kantak, debozio liburuak, egutegi edo almanake bat edo Baseerritaar Nequezaleentzaco escolia nobela kutsuko testua. Giro berean dagoen beste egile nabarmena genuke Pedro Astarloa frailea, frantziskotarren Abandoko komentuko jagolea, inprimaki horiek banatzen zituen gune kontrairaultzaile ezaguna.\nTestu bilduma hauek, era ezberdinean bada ere, mezu erreakzionario, ortodoxo, landatar eta berdinzale bera transmititzen dute; luxua eta lizunkeria gaitzetsi eta erlijioa eta euskara goratzen eta berdintzen dira, hizkuntza horretan idatzirik baitaude. Hartzaile esplizitua nekazari edo artisau xumea da, eta hiriko bizimoduaren arriskuez eta haren ustelkeria maila altuaz gaztigatzen dio.\nDiskurtso mota hau “foru mitologiarekin” enbortzen da, XVI. mendetik aurrera Monarkia Hispanikoaren barruan euskaldunek zuten berezitasuna legitimatzeko balio izan duen ideologia konstruktua. Hala ere, azken beltzean topoi berdinen gainean eraikia badago ere, hortik aldentzen da bai formatu eta baita hartzaileen aldetik ere. Era batean, Mogel anai-arrebek, fray Pedro Astarloak eta Jose Paulo Ulibarrik berak, mitologia horretako oinarrizko gaiak gizarteratzen dituzte (euskoiberismoa, tubalismoa, kantabrismoa, jatorrizko kristautasuna...) bere helburu erreakzionarioetara egokituz. Hizkuntza bera izatea euskaldunen berezitasunaren markatzaile bizia, froga ukaezina teoria horiek benetakoak direla baieztatzeko, Jainkoak aukeraturiko herritzat hartzeko, funtsezko garrantzia hartuko du talde hartako idazleen lanetan.\nJosé Paulo Ulibarriren gutunliburuaren dokumentu baten irudia. Gerrate Karlistaren garaian idatzitako manifestu bat da.\nHortik ulertzen da zergatik Jose Paulo Ulibarriren utopia erreakzionarioan funtsezkoa den hizkuntza oinarrizko baliabidea izurrite iraultzaileak, ordena tradizionalaren disolbatzaileak, gelditzeko. Ordena horren ulermen zuzena euskal hiztunentzat gordetzen da eta. Mundua hizkuntzaren bidez interpretatzen da, eta komunitate etnolinguistiko horretatik kanpo direnak ezin dituzte herriaren esentziak ezagutu. Blindatzeko, euskara bultzatzeaz gainera, bestelako neurriak beharrezko ziren: tabernetan murrizteak izatea, erdaldun eskale eta arloteak kanporatzea eta ohitura txarrezko gaizkileen errepresioa egitea. “Kristau lorategi” horren garbiketan apaizek oinarrizko papera beteko zuten, izan ere, eurak arduratu behar ziren “suge, sapo eta lupu” ideologikoen garbitzeaz. 1834an esaten duen moduan, bere ustetan karlismoaren helburua hau izan behar zen: txiroen kaltetan jardunbide txarren bidez aberasturiko merkatariak Bizkaiko gobernutik baztertu behar ziren; liberalen edo erdal izena zuten maiorazkoen etxeak su garbitzailetik pasatu behar ziren, ondoren euskal probintzietatik kanporatuz; eta euskaraz hitz egiten ez zuten elizgizonak ere kanporatu behar ziren.\nLaburbilduz, Jose Paulo Ulibarriren lagunarteko idazkiek euskal identitatearen ikuspegi xenofobo, ultra erlijioso eta purifikatzailea erakusten digute. Oinarrian Aro Modernoaren “foru mitologiaren” konstruktua egonik ere, gure pertsonaiaren inguruko zirkulu intelektualak XIX. mende hasieran berritu eta hartzaile espektro zabalago batengana gizarteratzen saiatu zen. Diskurtso horrek gizarte sektore ezberdinetan, bereziki erdi maila eta klase herrikoietan, izan zuen barneratze gradua aztertzea zabalik geratzen den ikerketa gai bizigarri bat da. Gauza bera esan genezake diskurtso horrek lehenengo karlismoan izan zuen eraginaren gainean. Aldaketa azkarrak, traumatikoak eta hautemanezinak bizi izan zituen garai horiek eta orduko aktore ezberdinek egoera horientzat proposatu zituzten konponbideak hobeto ulertzeak erremintak eman diezazkigukete aldaketa azkarrak, traumatikoak eta hautemanezinak bizi duen beste gizarte bat, egungoa, ulertzeko.\n"Vista de la Muy Noble Villa de Bilbao", XVIII. mendearen bigarren erdialdean, Francisco Antonio Richter-ek egina. Bilboko Euskal Museoa.\nAGIRREAZKUENAGA ZIGORRAGA, Joseba, “Bilbo aldeko euskaltasun politikoaren ahotsen literatur moldeak eta ideologia ildoak: Jose Paulo Ulibarri eta Cosme Belaunde, herri literaturaren adierazle”, Bidebarrieta, 19, 2008, 105-162 orr.\nALTZIBAR ARETXABALETA, Xabier, “Bizkaiko euskal idazleen gizarte ikusmoldea (1800-1833)”, Bidebarrieta, 24, 2013, 20-31 orr.\nAQUESOLO OLIVARES, Lino, “José Pablo de Ulíbarri Galíndez (1775-1847)”, BRSBAP, 18, 1. koad., 1962, 25-35 orr.\nARTOLA RENEDO, Andoni, ESTEBAN OCHOA DE ERIBE, Javier y ULIBARRI ORUETA, Koldo, “En torno al pensamiento reaccionario en el País Vasco: el ensueño contrarrevolucionario del herrador José Pablo Ulíbarri (1775-1847)”, RÚJULA LÓPEZ, Pedro y RAMÓN SOLANS, Francisco Javier (eds.), El desafío de la revolución: reaccionarios, antiliberales y contrarrevolucionarios (siglos XVIII y XIX), Granada, Comares, 2017, 107-123 orr.\nULIBARRI ORUETA, Koldo, “Euskal testu corpusa osatzen: J.P. Ulibarriren Egunare eusquerazcoa erderascotic itzuliya”, en ASJU, XLV-2, 2011, 71-113 orr.\nULÍBARRI Y GALÍNDEZ, José Pablo, Gutunliburua. Faksimila, Vitoria-Gasteiz, Diputación Foral de Álava, 1975.\n Jatorrizko testuak (grafia, ezaugarri linguistikoak...) moldatu dira euskara batura.


Pailazoen 10 liburuak batean!\n20€ Bidalketa gastuak barne!\n01. XALTO TA BRINKO\nInauteria bukatu denez, Trapujale berriro Jaizkibelera itzuli da. Baina Trapujale aspertu egiten da lagunik gabe. Xalto ta Brinko konpainia egitera hurbildu zaizkio eta hirurek une oso dibertigarriak pasako dituzte elkarrekin.\n02. XALTO TA BRINKO\nUdara iritsi da eta gure bi protagonistek udaleku irekian izena ematea erabaki dute. Bertako begirale eta gainontzeko haur guziekin batera udako ekintza mordo batean murgilduko dira.\n03. XALTO TA BRINKO\nJaietako etxaferuaren ordua da. Lehenengo egunetik bukaera arte, Xalto ta Brinko jaietan ibiliko dira gora eta behera ekintza guziekin gozatuz: pregoia, sokamuturra, txaranga, bertsolariak, idi dema, herri kirolak, dantzaldia...\n04. XALTO TA BRINKO\nZABARRE PIRATAREN ITSASONTZIAN\nAmets baten bidez, Xalto ta Brinko pirataren garaira bueltatuko dira. Zabarre ezagutuko dute eta honek beren itsasontzira gonbidatuko ditu bi pailazoak. Itsasontzian abentura bat baino gehiago biziko dute.\n05. XALTO TA BRINKO\nBi pailazoek Lezoko Inauteriko pertsonaje nagusiak aurkeztuko dizkigute: Marinazkane, Trapujale, Zirikuak... Gure Inauteriko koloreak, egunak eta ekintza garrantzitsuenetan parte hartuz.\n06. XALTO TA BRINKO\nOPORRETARA DOAZ TXIRRINDAN\nSasoian daude Xalto ta Brinko eta txirrinda bana hartuta, zakutoak zintzilikatu, eta oporretara joatea erabaki dute. Gure inguruko eta Euskal Herri osoko paraje zoragarriak deskubrituko dituzte beraien kanpin dendan lo eginez eta janaria eurek prestatuz.\n07. KORRI, XALTO TA BRINKO\nASTO GAINEAN GUADALUPERA DOAZ\nKorri, Xalto ta Brinkok abentura ttiki bat proposatzen digute: Lezotik Guadalupera asto gainean joatea, Jaizkibel mendia zeharkatuz.\nIstorio honetan azaltzen diren pertsona, baserri eta lekuak –ibilbidea bera ere- errealak dira. Hala, ipuin hau, gida sinpatiko gisa erabil daiteke, familia edo/eta lagunartean Hondarribiako santutegira ohiko txango hau egiteko.\n08. KORRI, XALTO TA BRINKO\nKorri, Xalto ta Brinkok mendi irteera interesgarri bat proposatzen digute: Goizean goiz jaiki, motxila ondo prestatu eta Oiartzundik Aiako harrira igo eta hiru tontorrak zeharkatzea. Bidegorritik barrena Arditurrira, Arritxulotik Aritxulegira, Erroilbide, Txurrumurru, Hirumugarrieta eta Pikoketa. Aurrekoa bezala, gida sinpatiko gisa erabiltzekoa.\n09. KORRI, XALTO TA BRINKO\nHiru pailazoak liburutegira joango dira ipuin kontaketa egitera, eta bakoitzak bat kontatuko du. Korrik, Benantzio, Eskulaingo artzaia (Jaizkibel mendian eta aurrehistorian gertatutako istorio sinestezina); Xaltok, Trigo eta Lopez mariñelen abentura (XVI. mendean Lezoko marinel batzuk itsasoan bizitutako pasadizo barregarri batean oinarritutakoa); eta Brinkok Atzekoateko katu beltza ipuina (haurrei harrokeria eta nagikeriaren aurrean elkartasunaren eta autonomiaren balioa erakusten dizkien fabula sinpatikoa).\n10. KORRI, XALTO TA BRINKO\nKorri, Xalto ta Brinkok egunkarian albiste harrigarria irakurri dute: espaziotik eroritako meteorito batek Jaizkibelgo arroketan talka egin du eta inguruko bazterrak zeharo aldatu omen ditu. Hiru pailazoek Jaizkibelgo itsasertzeko paraje ezkutu eta liluragarrienak ezagutuko dituzte txango majiko batean.


Beste filosofo frantziar batek, Jean Baudrillardek, gizarte garaikideko analisten artean arrakasta izan zuen beste kontzeptu bat zedarritu zuen: hiperrealitatearen kontzeptua. Hiperrealitateari jarraiki kopiatutako mundu batek ordezkatu du bizi garen mundua eta, lehenengoa errealitatea bera baino errealagoa da. Baudrillarden iritziz, errealitatearekin kontaktu oro galtzea eta simulazioz egituratutako mundu batean bizitzea postmodernitateko esperientzia gorena da.\nEzinezkoa da hiperrealitatea existitzen den ala ez esatea zehaztasun osoz. Badakigu postmodernitatearekin batera egia sailkatzeko kategoria zaharrak pikutara bidaliak izan direla. Gainjarritako ikur eta erreferentziaz betetako mundu batean kontzientziak jasotzen duen informazioa deskribatzeko modu bat besterik ez da. Mundu horrek errealitatearekin zuen lotura oro galdu du. Gure hirietan bizi garelarik, gertuago ditugu Las Vegas edo Disney World Ilustrazioan promestutako herritarraren esperientzia baino.\nBaudrillardek, gizarte garaikideari buruzko kronikari zorrotza izaki, ez du zirrikiturik uzten itxaropenarentzat. Gure asebetetze eta zoriontasun denak hiperrealitatea du akuilu eta zeharkatu ezinezko oztopo, errealitatea baino gehiago. Badirudi informatikarekin lotutako teknologia berrien agerpenak, komunikaziozko sare mota guztiekiko dugun mendekotasun gero eta handiagoak eta "mundu birtuala" baitaratzeko gure naturaltasunak arrazoia ematen diela. Gauza bat argi dago: publizitate birtuala, reality showak, gizarte-sareak, webcam bidezko sexua, unibertso mediatiko berri eta intersubjektiboak errealitatea hitz-jario aluzinagarri baterantz eramaten duela gero eta gehiago.\nErrealitatea desagertu egin dela eta haren ordez ikurrak, normalizazio-rolak eta bikoiztasun sinbolikoak ugaritzen direla, metafisika negatibo baterantz eramaten gaituztenak. Hori da Baudrillarden aztergai nagusia, hainbat eta hainbat saiakeratan buru-argitasun obsesibo batez jorratzen duena. Ez dago ihesbiderik: modernitate-proiektua bertan behera geratu da eta gizakien indarkeriak mundua eraldatu du, haiek irudikapenen trama etengabe batean murgildu direlarik. Egoera horretan, esan, adierazi edo senti daitekeen oro simulazio bat besterik ez da. Baina simulazio horren atzean dagoeneko ez da egiarik gordetzen, azaleratu egin behar den haraindiko egiarik. Simulazioa berez egiazkoa da.\nBaudrillard haratago doa eta neoliberalismoaren garaipenaren ondotik sortutako kapitalismo eredu berria aztertu zuen. Aro modernoan modernitatearen eta aurrerabidearen bermea ziren estatu zaharrak desagertzen ari dira eta haien ordez kapital-fluxua ageri da, muga nazionalak eta erantzukizun publikoak ezagutzen ez dituena. Dagoeneko ez gaude hazkuntzaren paradigman murgildurik; aitzitik, Bataillek hitzez hitz esan zuen moduan, eskreszentziaren paradigman. Ugaritasunaren gizartean bizi gara, helburuak neurtu gabe hazi eta hazi besterik egiten ez den gizartean. Eskreszentzia modu kontrolaezinean garatzen dena da, berezko izaera errespetatu ere egin gabe, kausak desagertzean eraginak biderkatzen dituena. Egile horren esanetan, historian aurretik sekula gertatu gabea da hori eta erailketa izurrite batekin edo minbizia eragiten duen metastasi batekin aldera daiteke.\nHortaz, Baudrillardek mundua betetzen duten mezu samalden zirkulazio horri begiratzen dio atsekabez: hainbeste memoria, hainbeste artxibo, hainbeste iragarki, hainbeste plan, hainbeste programa gertaera bakar bat ere sorrarazten ez dutenak. Gure gabezia guztiak hor daude oraindik, irmo, adierazkaitz, azalpena behar duen saturaziozko panorama horretan. Izan ere, gizakiak dagoeneko ez dezake erabili edo xahutu pilatzen zaion hiperrealitate guztia: zorionez, dio Baudrillardek, zeren eta xurgatzen dugun guztiaren zati ñimiño bat aski dugu etengabeko elektroshock egoeran barneratzeko.\nBaudrillarden ondorioa ezin daiteke etsigarriagoa izan. Modernitatean natura gailenduko genuela promesten zen baina garaipen hori oso urria da: subjektuaren apoteosiak behin betikoz deserrotu gaitu. Horrenbestez, Baudrillarden iritziz "subjektuaren heriotza" iritsi da: barnetasun oro galduta, erakusgai eta garden ageri da ia eragozpenik gabe hura etengabe zeharkatzen duen unibertsoarentzat.